Datasets:

shivam9980

/

nepali-llama-data-100k

like 0

पोर्चुगलमा संसारकै ठूलो च्याउ - Vishwa News | Popular Nepalase News Media In USA पोर्चुगलमा संसारकै ठूलो च्याउ नेपाली व्यवसायी सापकोटाद्वारा सार्वजनिक काठमाडौं । विश्वकै ठूलो च्याउ नेपालीद्वारा पोर्चुगलमा सार्वजनिक भएको छ । विश्वकै ठूलो र दूर्लभ प्रजातिको बहुमूल्य च्याउ (ह्वाइट ट्रफल) युरोपेली मुलूक पोर्चुगलमा सार्वजनिक गरिएको हो । चर्चित इटालीयन सेफ टङ्क सापकोटाले इटालीबाट खरीद गरी पोर्चुगल ल्याएको उक्त प्रजातिको ट्रफल च्याउ शुक्रबार राजधानी लिसबनमा विशेष पत्रकार सम्मेलनको आयोजना गरी सार्वजनिक भएको छ । उनको यो कार्यक्रमलाई संसारका धेरै सञ्चार माध्यमले फलो गरेका छन । पोर्चुगलका राष्ट्रिय सञ्चारमाध्यममा कार्यरत तीन दर्जन बढी पत्रकारको विशेष उपस्थितिमा सापकोटाले सार्वजनिक गर्दै उक्त च्याउ पाँच वर्षयताकै विश्वमै सबैभन्दा ठूलो भएको दाबी गरे । कार्यक्रममा सापकोटाले च्याउको प्रकृति, स्वाद, विश्व बजारमा यसको महत्व लगायतका विषयमा जानकारी दिएका थिएका थिए । सो च्याउको तौल एक किलो १५३ ग्राम रहेको छ । विश्वमै इटाली र क्रोएसियामा मात्र पाइने उक्त प्रजातिको ह्वाइट ट्रफल च्याउ विश्व बजारमा लाखौँ मूल्यमा खरीद बिक्री हुने गर्दछ । विश्व बजारमा अत्यधिक मूल्य पर्ने भएकाले यसलाई 'ह्वाइट डायमण्ड' भनेर पनि चिनिन्छ । खरीद मूल्य सार्वजनिक नगरिएको भए पनि तौल र यसको बजार मूल्यका आधारमा सर्वाधिक महङ्गो मूल्यको ठूलो च्याउ पोर्चुगल भित्र्याउने सापकोटा अहिलेसम्मकै दोस्रो व्यक्ति बनेका छन् । यसअघि सन् २०१६ मा एक पोर्चुगिज नागरिकले ६१८ ग्रामको ट्रफल च्याउ ३० हजार युरो अर्थात् करीब रु ३८ लाख नेपालीमा पहिलोपटक पोर्चुगल भित्र्याएका थिए । इटालीमा भएको लिलाम बिक्रीमा ८८० ग्रामको सोही प्रजातिको च्याउ हङ्कङका एक नागरिकले ८५ हजार युरो अर्थात् करीब रु एक करोड १० लाख नेपालीमा खरीद गरी हङकङ लगेका थिए । सो प्रजातिको च्याउ इटालीमा हरेक वर्ष नोभेम्बर ११ मा लिलाम बिक्री हुने गर्दछ । जहाँ विश्वभरका च्याउसँग सम्बन्धित ठूला व्यापारीहरु सो प्रजातिको च्याउ खरीद गर्न इटाली पुग्ने गर्दछन् । यस्तै प्रजातिका सानो–सानो कमसल प्रकृतिको च्याउको बजार मूल्य भने गत वर्ष चार हजार ५०० युरोे अर्थात् झण्डै रु छ लाख नेपालीप्रति किलो रहेको थियो । यो प्रजातिको धेरै तौल भएको च्याउ विश्व बजारमा दुर्लभ र बहुमूल्य मानिन्छ । खरीद मूल्य सम्बन्धमा पत्रकारले राखेको जिज्ञासामा सापकोटाले च्याउ अमूल्य भएको प्रतिक्रिया दिएका छन् । सापकोटाले च्याउको खरिद मूल्यभन्दा पनि विश्वकै ठूलो च्याउ प्राप्ति नै आफ्नो लागि सौभाग्य भएको बताए । बचतमध्येको हिस्साबाट लगानी गरेर च्याउ खरीद गर्न सफल भएको उनको भनाइ रहेको छ । संसारभर यो च्याउको आफ्नै महत्व र मूल्य छ । 'यो च्याउ प्राप्त गर्न सक्नु मेरो व्यवसायिक जीवन कै सबैभन्दा ऐतिहासिक र खुशीको क्षण हो,' उनले भनेका छन् । यस्तो दुर्लभ प्रजातिको च्याउ प्राप्तिले अहिलेसम्मकै सबैभन्दा ठूलो उपलब्धी हात पारेको अनुभूति भएको उनको प्रतिक्रिया छ । सर्वाधिक महँगो र ठूलो च्याउ आफ्नो कब्जामा पार्न सफल हुँदै गर्दा एउटा नेपाली भएको नाताले नेपाल र नेपालीको गौरव बढेको महसुस भएको सापकोटाले बताए । मान्छेले फलाउन र खोज्नसमेत नसक्ने उक्त प्रजातिको च्याउ विशेष तालीम प्राप्त कुकुरबाट खोज्ने गरिन्छ । यो एक प्रकारको च्याउका रुपमा परिचित 'ह्वाइट ट्रफल' गिट्ठा जस्तै जमीनमुनि फल्ने ढुसीजन्य खाद्य वनस्पती हो । इटालीयन खानामा मिसाएर विशेष परिकारका साथमा यो च्याउ खाने प्रचलन छ । खानामा विशेष सुगन्ध र स्वादका रुपमा प्रयोग गरिने उक्त च्याउलाई पानीले पखालेर नपकाइकन खानाको परिकारमाथि खुर्केर हाल्ने गरिन्छ । विश्वमै सर्वाधिक महँगो खानाको परिकारका रुपमा यसलाई लिने गरिन्छ । यसैबीच सापकोटा इटालीमा सम्मानितसमेत भएका छन् । च्याउसम्बन्धी खानाको प्रचारप्रसारमा विशेष योगदान पु¥याएको भन्दै विश्वभरका २० जनामध्ये पोर्चुगलबाट सापकोटालाई सम्मान गरिएको हो । सापकोटा च्याउ खानासम्बन्धी पोर्चुगलका लागि ब्राण्ड एम्बासडरसमेत नियुक्त भएका छन् । सापकोटाको आफ्नै लगानीमा पोर्चुगलको राजधानी लिसबनमा तीन वटा इटालीयन र दुई नेपाली गरी पाँच ठूला रेष्टुराँ सञ्चालनमा रहेका छन् । सापकोटाले सञ्चालन गरेका र्फोनो दी ओरो रेष्टुरा विश्वकै उत्कृष्ट २० पिज्जा बनाउने रेष्टुराँमध्येको एक हो । जहाँ सुनको चुल्होमा खाना पकाइन्छ । संयुक्त राष्ट्रसङ्घीय सांस्कृतिक निकाय (युनेस्को)ले सापकोटाले सञ्चालन गरेका दुई वटा पिज्जा रेस्टुराँलाई पिज्जा बनाउने (अद्वितीय सांस्कृतिक र खानपानको परम्परा) कलालाई विश्व सम्पदामा समेत समावेश गरेको छ । बागलुङका स्थायी बासिन्दा सापकोटा विगत २० वर्षदेखि पोर्चुगल बस्दै आएका छन् ।

2019/04/22 00:04:13

http://vishwanews.com/Articles/view/4012

mC4

एउटा अफर एउटा अफर किशोर सापकोटा print फेव्रुअरी महिनाको चिसो साँझमा बिग फोर ब्रिजमा उभिएको छु। घाम अस्ताउँदा क्षितिज रंगिएर सुनौलो बनेको छ। हिमपात भर्खरै थामिएको हुनाले मुटु कमाउने जाडो छ तर पनि हरेक साँझ यहाँ नआई मन थामिदैन। केन्टकीको लुइभिल र इण्डियनाको जेफर्सनभिललाई जोड्ने ओहायो नदीमाथिको यो ब्रिजका रंगीन बत्तीहरुले साँझमा दृश्यलाई मनमोहक बनाउँछन्। पुलबाट तल नदीमा हेर्दा यस्तो लाग्छ त्यहां पानी होइन, सयौ रंगहरु बगिरहेका छन्। अनि रंगहरुको बीचमा मन पनि बग्दै जान्छ परपरसम्म। केहीपर लुइभिल डाउनटाउनका गगनचुम्बी महलको छाँया पानीमा यसरी पर्छ कि एउटा जगमगाएको शहर नै पानीमाथि तैरिरहेको छ। एक सय बीस वर्षअघि रेललाई ओहायो नदी पार गर्नका लागि बनाइएको यो ब्रीज रेल चल्न छाडेपछि चार वर्षअघि दृश्यावलोकन र पदयात्राका लागि खोलिएको हो। चिसोले गर्दा पार्कका झोलुंगेमा प्रेमिल जोडी झुलेको दृश्य हेर्नबाट भने वञ्चित भएको महसुस गर्छु। वाटर पार्कका रंगीन पानीका फोहराले मन त तान्छन् तर जाडोले नजिक जान शरीर तयार हुँदैन। रुखहरु नांगिएका छन् तर साँझको बत्तीमा ती पनि कम्ती कलात्मक लाग्दैनन्। नदीमा एउटा सानो आकारको पानी जहाज देखियो जसले एकपटक मेरो ध्यान तान्यो। जहाजको छतमा एउटा प्रेमिल जोडी क्यान्डल डिनरमा मस्त छ। उनीहरूलाई न त शुन्य डिग्री सेल्सियसको तापक्रमको मतलब छ न त बाँकी दुनियाँको नै। लाग्छ, उनीहरू नजिकिदै गएको भ्यालेन्टाइन डेको प्रचारदुत हुन्। ध्यान मोबाइलतिर गयो। फेसवुक म्यासेन्जरमा कुनै सन्देश थियो। स्क्रीनमा आँखा पर्नासाथ आश्चर्य लाग्यो। शीलाले पहिलोपटक मलाई टेक्स्ट लेखेकी थिई। मनमनै हिसाब लगाएँ, शीलाको र मेरो भेट नभएको २५ वर्ष भएछ। उसले टेक्स्टमा सबैभन्दा माथि मेरो नाम लेखेकी थिई। उसले मेरो नाम लेखेको देख्दा उसले नजिकै आएर बोलाएजस्तै महसुस भयो। साह्रै आत्मीय लाग्यो र एक पटक मोबाइल छातीमा टाँसे। मलाई शीलाले अंगालेजस्तो महसुुस भयो। यतिका वर्षपछि के लेखेकी होली भनेर पढ्न हतार लाग्यो। तिमीलाई आजकल हरदिन सम्झिरहेकी छु। मलाई सम्बोधन गरे लगत्तै अर्को वाक्य उसले लेखेकी थिई। मैले मनमनै भने – तिमी मलाई आजकल सम्झिरहेकी छ्यौ तर मैले तिमीलाई त नसम्झिएको पल छैन। म तिमीलाई भुल्ने प्रयास गर्दा पनि सम्झिरहेको हुन्छु। मेरो स्मृति तीव्र बेगको रेलझैं दौडियौ विगततिर। म सम्झन सक्ने हुँदादेखि नै शीला र मलाई संगसंगै पाएको थिए। ऊ मेरी छिमेकी थिई। बालशुलभ खेल खेल्दा मेरी बेहुली थिई। स्कुलमा सहपाठी थिई। संगसँगै गाई चराउन जाने गोठाली थिई। किशोरावस्थामा प्रेमिका थिई। भविष्यको कल्पना गर्दा दिलकी रानी थिई। यस्तो समय थियो – मेरा लागि ऊ सर्वश्व थिई। मेरा दिन ऊसंगै सुरु हुन्थे र ऊ संगै ढल्थे। स्मृतिबाट फेरि मोवाइलमा फर्किएँ। नजिकिदै गएको भ्यालेन्टाइन डेले तिम्रो यादलाई झन्झन् हुर्कायो। २५ वर्षसम्म बिना सम्पर्क हामी टाढा टाढा भयांै, कुनै समय दिलको त्यति नजिक भएका हामी आजकल किन यति टाढा भएका हौला भन्ने सम्झेर तिमीलाई अचम्म लाग्दैन? ऊ नजिकै भएकी भए त मलाई भन्न मन लागेको थियो– मलाई यो संसारमा हर कुरामा अचम्म लाग्छ शीला। मलाई त्यति धेरै माया गर्ने मान्छे कसरी अर्काकी भयौ ? मसंगका सपनाहरू कुल्चिएर कसरी अरुसँग बिपना सजाउन सक्यौ? किशोरावस्थामा मन उद्येलित भएर कहिलेकाहीँ मैले हात बढाउँदा आँखाबाट बरर आँसु झार्ने तिमीले कसरी अर्कोसँग सुहागरात मनाउन सक्यौ? मनभित्र प्रश्नहरुका छाल उर्लिए र निरुत्तर भएपछि शान्त भए। मेरो दिमागमा बालापनका खेलमा तिम्री दुलही बन्दाका पलहरु ताजै छन्। अझै पनि म त्यो बेलाकी तिम्री दुलही हुं जस्तो लाग्छ। ईशिवु स्कुल पढ्न जाँदा तिमीलाई कुरिरहने बाटोको झल्झली याद आउँछ। अहिले पनि कतै जाँदा तिमी आउँछौ कि भनेर कुर्न मन लाग्छ। यो दिमागभरी लाइव्रेरीमा मिलाएर राखेका पुस्तकका थाकजस्तै तिमीसंगका यादहरु बसेका छन्। सम्झन्छु, मैले किन यी यादलाई यति सजाएर राखेकी छु? शीलाको टेक्स्टरुपी पत्रमा हाम्रो एउटा सिंगै प्रेमकहानी उतारिएको थियो। कसरी यति धेरै सम्झनाका तरेलीलाई उसले उधिन्न सकेकी होली? उसले त्यति धेरै सम्झना पालेर बसेकी होली भन्ने लागेको थिएन तर ऊसंग त मसँगभन्दा बढी नै याद रहेछन्। उसको सन्देशले फेरि विगत सामुन्ने ल्यायो। साँच्चै मैले पनि हाम्रा कथालाई तहतह बनाएर मनको कुनामा राखिराखेको छु। उसले हामी एसएलसी दिने समयमा आठराईमा डेरा बस्दाको पल स्मरण गरेकी रहिछे। ती पलको स्मरण उसको चिठीमा देख्दा म रोमाञ्चित भएँ। त्यो बेला तेह्रथुममा एसएलसी परीक्षा केन्द्र आठराई र म्याङलुङमा मात्रै थिए। हामी इसिबुबाट झण्डै ३ घन्टा टाढा आठराईमा डेरा बसेका थियौं। ट्युसन सकिएपछि हामी नजिकैको फराकिला नागीमा जान्थ्यौं। जमिनमा पल्टिएर आकासमा उडिरहेका बेसारे चरालाई हेरेर रमाउँथ्यौं। बजार सिरानमा बन्दै गरेको सम्भवत कृषि विकास बैंकको भवनमा कराएर आफ्नो आवाज इको भएको सुन्दै कराउंथ्यौं। तिमीले सम्झन्छौ एकदिन त्यो भवनमा म आइ लभ यु शीला भनेर चिच्याएको थिएँ। मेरो आवाज कति वेर इको भएर थर्किएको थियो? मैले आफैसंग शीला छे भनेजस्तै गरी सोधें। अर्को दिनको पनि याद संगसंगै आयो। शायद सरस्वती पुजाको दिन थियो होला। बिहानै मनमा के लाग्यो कुन्नि, उसको डेरामा गएर उठाएँ। आधा घन्टा टाढा रहेको भगवती मन्दिरमा गयौं। मन्दिरको मुर्तिमा रहेको अबिर उसको सिउँदोमा थोरै लगाइदिएँ र भने– आजदेखि तिमी र म पतिपत्नी भयौं। 'जीवनमा कति पटक बिबाह गर्छौ', उसले मेरो आँखामा आँखा जुधाएर सोधेकी थिई। केबल एक पटक – मैले निर्भिकताका साथ भनें। झुठ – ऊ मुस्कुराई। मेरो त सानैमा तिमीसँग पटकपटक बिबाह भइसक्यो। उसको जवाफले म रमाएको थिएँ। 'हजार पटक विवाह गरेपनि तिमीसँग मात्रै गर्छु नि त', मैले प्रण गर्ने शैलीमा भनेको थिएँ। उसले खुसीले मलाई अंगालो हालेकी थिई। पढाइले बाटो मोड्यो। म काठमाडौ पढ्न गएँ। उसले तेह्रथुम क्याम्पसमा नै पढाइ गरी। टेलिफोन थिएन। सम्पर्कका लागि कि त चिठी नै लेख्नुपर्ने कि त आकासवाणी (आवा) गर्नुपर्ने हुन्थ्यो। आवा खास प्रभावकारी थिएन किनकी पहिला खबर पठाउने, स्टेशनमा बोलाऊने र ह्याण्डस फ्री मोबाइलमा जस्तै निश्चित मिनेट कुरा गर्नुपर्ने हुन्थ्यो। आवाज पनि प्रष्ट नहुने। त्यसैले हाम्रो रोजाइ चिठी भयो। मैले घरमा चिठी लेख्दा हरेक पटक भित्र उसको लागि भिन्नै चिठी राखेको हुन्थें। एकदिन बुवाले पठाएको एउटा आवाले मेरो धर्ती बेस्सरी हल्लाइदिएको थियो। बुवाले गाउँको खबर भन्दै शीलाको विवाह हुन लागेको कुरा अप्रत्यक्ष रुपमा मलाई जानकारी गराउनु भएको थियो। म त्यही खबर सुनेको अर्को दिन म धरानको रात्री बस चढें। बसन्तपुरवाट पैदल करिब १२ घनटा लाग्ने बाटो मैले आठ घन्टामा नै पार गरेको थिएँ। मनमा जसरी पनि शीलालाई लिएर भाग्छु भन्ने जोश थियो। तर म घर नजिक पुग्दा शीलाको विवाहको लागि जन्तीहरु आइसकेका थिए। म घर नजिक झाडीमा निकैबेर रोएको थिएँ। तिमीलाई याद छ, तिमी मेरो विवाहमा आउँदा रोएर आँशु रित्याएर आएका थियौ है ? – उसले नै लेखेकी थिइ। मैले रोएर सुन्निएका तिम्रा आँखा देखेकी थिए तर तिम्रा आँशु पुछ्न सक्ने अवस्थामा थिइन – म पढ्दै गएँ– तिमीले विवाहमा दुनियाँका सामु विन्दास देखिने प्रयास गरेका थियौ तर तिम्रो मनको गहिराइ मैले बुझेकी थिएँ, तर त्यसको के अर्थ रह्यो र ? विवाहमा मलाई गीतबाट एउटा अफर दिएको थियौ है, अझै पनि त्यो गीत म सम्झिरहेकी छु। एउटा अफर दिन्छु तिमीलाई सुन मेरो साथी दिलभित्र राखिदेऊ सबैभन्दा माथि दुःखमा नि नआत्तिउँला, सुखमा नै नमातिउँला एकजुनी कम भए जन्मजन्म जन्मिदिउँला। एउटा अफर दिन्छु तिमीलाई............. साँच्ची, तिमी गाउँका लागि मौरीको रानो जस्तै थियौ। तिमी जता जान्थ्यौ , सारा युवायुवती तिम्रा पछि लाग्थे। बिडम्वना तिमी मेरो पछि लाग्थ्यौ तर म तिमीबाट टाढिन विवश थिएँ। विवाहमा तिमीसंग अरु युवतीहरु झुमिरहेको देख्दा मलाइ ईष्र्या भइरहेको थियो तर म के गर्न सक्थें र? म नै तिमीलाई छाडेर अर्काकी हुन लागेकी थिएँ। सम्झिदा अचम्म लाग्छ, मनभरी तिमीलाई राखेर मैले त्यो दिन अर्काकी बेहुली हुन कसरी स्वीकार गरें होला? किन विद्रोह गरेर त्यही क्षण तिमीसँग भागिन होला? अभिभावकले थोपरेको निर्णय स्वीकार गरेर किन हाम्रो प्रेम र आफैलाई बलीमा चढाएँ होला? सन्देश अपुरो रहेछ। शीलाको अपुरो चिठीले ऊ कति बाध्यात्मक अवस्थामा थिई र मलाई छाडेर अर्कालाई अपनाई भनेर केही प्रष्ट पारेको थियो। उसले हाँसो दिए पनि आँशु दिए पनि मेरा लागि स्वीकार्य थिए। करिव २५ वर्षपछि किन यी सबै कुरा गरी होला भनेर केहीवेर सम्झिएँ। एकपटक कुरा गरौं कि भनेर हेरें, अनलाइन देखिन। यसो आँखा छामें, टिलपिल टिलपिल गर्दै रहेछन्। पुछें। केहीबेर हिँडें र ब्रिजको बीचमा पुगें। मधुरो संगीत बजिरहेको थियो। तल नदीबाट एउटा ठूलो पानी जहाज बिस्तारै बिस्तारै ओझेलमा पर्दै थियो मेरा सपनाजस्तै। फेरि टेक्स्ट आयो। पढ्न थालें। शायद तिमी त त्यो दिन मात्रै रोयौ होला। होला तर म पटक पटक रोइरहें। त्यो दिन धेरै रोए, जुनदिन तिमीले देशै छाडेर अमेरिका उड्यौ भन्ने सुनें। रोएर कति जीवन चल्छ र फेरि बिस्तारै घरपरिवारमा अभ्यस्त बनाएँ। मनको कुनै कुनामा तिमीलाई राखेपनि प्राथमिकतामा हुर्किदै गरेका छोराछोरी र पतिप्रतिको दायित्व थियो। तिमीलाई सन्देश पढिरहँदा कतै मैले छोराछोरी र पतिबाट दुःख पाएर तिमीलाई सम्झिएकी हुँ कि भन्ने लागेको होला, त्यसो होइन। मेरा पति साह्रै असल छन् तर तिमीजति भने पक्कै होइन होला। छोराछोरी हुर्किसकेका छन्। अब आफ्नो जीन्दगी सम्हाल्न सक्छन्। म आज हाम्रै कुरा गर्न चाहन्छु। बिस्तारै जमाना बदलियो। फेसबुकले तिमीसँग जोड्यो। तिमीले मेरो फ्रेन्ड रिक्वेष्ट एसेप्ट गरेको दिन साह्रै खुसी भएँ। तिमीलाई एउटा कुरा थाहा छ, मेरा फेसबुकका हरेक अपडेटमा तिमीले पहिलो लाइक गरेका हुन्छौ? कसरी सक्छौ तिमी यति धेरै मेरो निगरानी गर्न? बिछोड भएको २५ वर्षसम्म पनि कति धेरै सजाउँछौ त्यो मुटुभित्र मलाई? एकछिन थामिएँ। परपरसम्म हेरें। मानिसहरूको चाप ब्रिजमा कम हुँदै गएको थियो। शीलाको अनुहार सम्झिएर केहीबेर टोलाए। अनि फेरि चिठी पढ्न थाले। फेरि अर्को दिन म साह्रै रोएँ। शीलाले लेखेकी थिई – जुन दिन तिमीले जीवनभर बिबाह गरेनौ भनेर थाहा पाएँ। कोही यस्तो पागल हुन्छ? कसरी सक्छौ तिमी यति धेरै माया गर्न? सँगसँगै हुर्किएका हामीमा किन यति धेरै फरक? म तिमीलाई बीच बाटोमा छाडेर अर्काकी हुने, तिमी अर्काकी पत्नी भइसकेकी प्रेमिकालाई दिलमा राखेर जीवन बिताउने? तिमीले मलाई पनि तिमीजस्तै माया गर्ने बनाउन किन सकेनौ? मोबाइल स्क्रोल गरें। म सन्देशको लगभग अन्तिममा आइपुगेको थिए। मैले यति लामो सन्देश किन लेखें भन्ने तिमीलाई लागिरहेको होला। मेरो विवाहको दिन पनि तिमीले मलाई एउटा अफर दिएका थियौ मैले स्वीकार गर्न सकिनँ। तिमी त मनको राजा हौ, मनमा लागेको कुरा गर्न स्वतन्त्र छौ। म तिमीलाई एउटा अफर दिन्छु, स्वीकार गर्छौ? एकछिन रोकिएँ। पढ्नुभन्दा अगाडि के होला भनेर अनुमान गर्न खोजे सकिनँ। फेरि पढें – म तिमीसंग यो पटकको भ्यालेन्टाइन डे मनाउन चाहन्छु। मेरो अफर स्वीकार गर्छौ? 'के आइलाग्यो यो?' मनमनै भने। शीलासँग भ्यालेन्टाइन मनाउन जाँदा उसको परिवारले के भन्लान्? 'साँच्ची तिमीले भ्यालेन्टाइन डेको बारेमा पहिलो पटक कहिले सुन्यौ?' उसले सोधेकी थिई र अगाडि लेखेकी थिई – मैले त डिप्लोमा पढ्दा 'फार फ्रम म्याडिङ क्राऊड' भन्ने नोभलबाट जानेकी हुँ तर कहिले पनि मनाउने रहर जागेन। तिमीले अफर स्वीकार गर्यौ भने यो पटक मनाउँछु र तिमीसँग गिफ्ट पनि माग्छु। शीलाको भ्यालेन्टाइन सेलिव्रेसन गर्ने अफर र गिफ्ट माग्ने कुरा रहस्यमयी थिए मेरा लागि। अकस्मात के भइरहेको छ जस्तो भइरह्यो र अगाडि पढें। तिमीलाई केही असजिलो भएको हुनुपर्छ, पक्कै पनि मेरो घरपरिवारले के भन्लान् भन्ने तिमीलाई लागेको हुनुपर्छ। तर मैले मेरो पति र छोराछोरीलाई हाम्रो प्रेमकहानी सबै सुनाएर अनुमति लिएकी छु। यो मेरो लागि पहिलो र अन्तिम भ्यालेन्टाइन हुनेछ किनकी म ब्रेष्ट क्यान्सरको लास्ट स्टेजमा छु। म अकस्मात चिच्याएर रोएँ। सम्हाल्नै सकिन। छेऊछाऊमा हिँडिरहेकाहरू मलाइ सम्हाल्न आइपुगे। 'हे म्यान आर यु ओ के ?' सबैको एउटै प्रश्न थियो। आफूलाई सम्हालें। बोली अवरुद्ध भएको थियो। आँशुका ढिका तप्पतप्प खसे। ऊ जहाँ भए पनि मेरो आस्था थिई। उसलाई कल्पना गरेर भए पनि बाँकी जीवन काट्न सक्थें तर अकस्मात ऊ अब रहन्न भन्ने सुन्दा विश्वास लागेको थिएन। अगाडि पढें। लेखेकी थिई – संसार कस्तो बिडम्वनापूर्ण छ है। तिमी अमेरिकाको चर्चित अंकोलोजिष्ट। तिमीलाई देखाउन मात्रै पाए पनि क्यान्सर निको हुन्थ्यो कि भन्ने बिरामीलाई लाग्छ तर तिम्रै प्रेमिका आज क्यान्सर भएर मर्न लागेकी छ। शायद तिमीसँग भएकी भए यति चाँडै मर्नु पर्ने थिएन कि जस्तो लाग्छ किनकी तिमीले मेरो क्यान्सर पहिला नै थाहा पाउँथ्यौ नि, होइन ? म त हुस्सु छु, आफ्नै मनको कुरा त राम्ररी थाहा पाउँदिन, बिराम कसरी थाहा पाऊँ? त्यसैले अब बाँकी केही दिनको जीवन तिमीसंग बिताउन चाहन्छु। मलाइ मेरो परिवारले मेरो इच्छामा पुरापुर साथ दिएको छ। अव म तिमीसँग भ्यालेन्टाइन गिफ्टको कुरा गर्छु – उसले अगाडि लेखेकी थिई – तिमीजस्तो चर्चित अंकोलोजिष्टको आवश्यकता अहिले देशलाई छ, तिमी सदाका लागि नेपाल फर्क ल। मैले आँशु पुछें र आफूलाई दर्बिलो बनाएँ। मोबाइलबाट नै काम गर्दै गरेको अस्पताललाई राजीनामा पठाइदिएँ। एउटा अफर स्वीकार गर्न भोलि बिहानै उड्नेछु।

2017/11/23 07:34:43

http://archive.setopati.com/sahityapati/62843/

mC4

कलर्सले घटायो तीन स्मार्टफोनको मूल्य - samayapost.com कलर्सले घटायो तीन स्मार्टफोनको मूल्य समयपोष्ट २०७३ चैत ७ गते ६:३४ कलर्स मोबाइलले आफ्ना तीनवटा मोडलका स्मार्टफोनको मूल्य घटाएको छ । बारफोन प्रयोगकर्तालाई स्मार्ट फोनमा परिवर्तन गर्ने लक्ष्यका साथ मूल्य घटाएको कम्पनीको ११ हजार ४ सय ९५ रुपैयाँ पर्ने पी८५ अब ९ हजार ९ सय ९५ रुपैयाँमै पाइने छ । यस्तै ७ हजार ४ सय ९५ पर्ने पी५० अब ६ हजार ६ सय ९५ मा उपलब्ध हुने छ । पहिले ६ हजार ४ सय १० मूल्य रहेको पी३२ अब केवल ५ हजार ४ सय ९५ मा पाइने छ । यस्तै पी५०को विशेषतामा ५ इन्चको स्क्रिन, १.३ गेगाहर्ज क्वाड कोर प्रोसेसर, २२०० एमएएच ली-आयोन ब्याट्री रहेको छ भनें पि३२ मा एण्ड्रोइड ६.०, १.३ गेगाहर्ज क्वाड कोर प्रोसेसर र ८ जिबी रोम र १ जिबी र्‍याम रहेको छ ।

2022/05/29 08:05:20

https://www.samayapost.com/03/6123.html

mC4

बुटवल नगरले बनायो २६ कानुन -::DainikPatra बुटवल नगरले बनायो २६ कानुन बुटवल । रुपन्देहीको बुटवल उपमहानगरपालिकाले स्थानीय सरकार सञ्चालनका लागि २६ वटा कानुन बनाएको छ । उपमहानगरपालिका नगर कार्यपालिकाले चैत मसान्तसम्म २६ वटा कानुन बनाएर राजपत्रमा प्रकाशित गरेको नगर प्रमुख शिवराज सुवेदीले जानकारी दिए । सुवेदीका अनुसार नगर कार्यपालिकाले ९ ऐन, २ नियमावली, ८ कार्यविधि, २ निर्देशिका, २ आचारसंहिता, २ मापदण्ड र एउटा नीति बनाएको हो । नगर कार्यपालिकाले कार्यसम्पादन नियमावली, बैठक सञ्चालन कार्यविधि, नगरसभा सञ्चालन कार्यविधि, निर्णय वा आदेश र अधिकार पत्रको प्रमाणीकरण नियमावली, कर्मचारी आचारसंहिता बनाएको हो । यस्तै गरी उपमहानगरका पदाधिकारीको आचारसंहिता, आर्थिक ऐन, विनियोजन ऐन, भवन निर्माण तथा भूउपयोग मापदण्ड, योजना तथा कार्यक्रम कार्यान्वयन कार्यविधि, प्रशासकीय कार्यविधि ऐन, नगर शिक्षा ऐन, नगर सहकारी ऐन, कृषि व्यवसाय प्रवद्र्धन ऐन, फोहोरमैला व्यवस्थापन ऐन, निर्माण व्यवसाय ऐन, सार्वजनिक निजी साझेदारी नीति, न्यायिक कार्यविधि लगायतका कानुन नगर कार्यपालिकाले बनाएर राजपत्रमा प्रकाशित गरेको छ । नगर कार्यपालिकाले बनाएका कानुनहरुको पूस्तिका बुधबार प्रदेश ५ का मुख्यमन्त्री शंकर पोखरेललाई हस्तान्तरण गरिएको छ । कानुन पुस्तिका हस्तान्तरण गर्दै नगर प्रमुख शिवराज सुवेदीले मन्त्रिपरिषद्बाट आवश्यक निर्णयहरु गरिदिन अनुरोध गरेका थिए । उनले नगरले बनाएका कानुनहरु नबाझिने गरी बनाएको र सोही अनुसार प्रदेश सरकारसँग समन्वय र सहकार्य गरी काम गर्ने बताए । नगरको कानुन ग्रहण गर्दै मुख्यमन्त्री शंकर पोखरेलले स्थानीय सरकार र प्रदेश सरकारका बीचमा समन्वय र सहकार्यबाट मात्रै मुलुक समृद्ध हुनसक्ने बताए । उनले साझा अधिकारका बारेमा निर्णय गर्ने अधिकार संघीय सरकारलाई रहेको भन्दै तीन तहकै सरकारबीच साझा भावना स्थापित भएमा मात्रै मुलुकलाई समृद्ध बनाउन सकिने उल्लेख गरे ।

2019/01/16 04:37:16

http://www.dainikpatra.com/2018/04/11208/

mC4

पलाष्टिकको चामल – Narayani Dainik पलाष्टिकको चामलको चर्चा चलिरहेको बेला सो कुरालाई थप बल प्रदान गर्ने गरी पूर्वको इटहरीबाट एउटा खबर आएको छ । जुन खबर राजधानी दैनिक पत्रिकाले प्रमुखताका साथ छापेको छ । राजधानी दैनिक लेख्छ इटहरी तरहराकी गीतामाया थापाले पकाएको भात थालमै बल जसरी उफ्रिएको छ। इटहरी-१०, खनारको दर्शन प्रिमियर मन्सुली चामल जय सरस्वती सेलर मिलले उत्पादन गरेको चामलको भात बल जसरी उफ्रिएपछि स्थानीय आक्रोसित बनेका छन्।'हिजो पकाएर खाँदा असहज भएको भए पनि आज खानामा प्लास्टिक मिसाएको पुष्टि भयो,' थापाले भनिन्, 'यो चामल ढिलो पाक्ने र खाएपछि पेट दुख्ने समस्या देखियो।' उनले खानाको स्वाद अर्कै आएकाले डल्ला पारेर उफार्द उफ्रिएपछि शंका लागेको बताइन्। उनीहरुले त्यो चामल इन्द्र बस्नेतको पसलबाट किनेर ल्याएको बताएका छन्।'भातको डल्लो उफ्रिएको पहिला फेसबुकमा हेर्न पाइन्थ्यो, अहिले आफ्नै आँखाले देखियो,' स्थानीय छत्रबहादुर पौडेलले भने। खाद्य गुण नियन्त्रण कार्यालय सुनसरीका प्रमुख बिक्रम लिम्बुले भने चामलमा प्लास्टिक हुन सम्भव नहुने बताए। उनले भने, 'हामीले प्रयोगशालाको ल्याबमा टेस्ट नगरी भन्न सक्ने अबस्था हुन्न। यसअघि ल्याबमै चेक गर्दा पनि नेगेटिभ पाइयो।'

2021/09/21 17:57:29

https://www.narayanidainik.com/archives/1093

mC4

लोकसेवाका फर्म भरेकालाई चटारो, दशैं अघि सबै परिक्षा सकाउने आयोगको तयारी | My News Nepal काठमाडौँ । लोक सेवा आयोगले रोकिएका सम्पूर्ण परीक्षा दशैँअघि गरिसक्ने गरी आन्तरिक तयारी गरिरहेको छ । आयोगमा पदाधिकारी सिफारिस भए पनि नियुक्ति भइनसकेको तथा कोरोना (कोभिड–१९) महामारीका कारण लोक सेवासम्बन्धी परीक्षाको आन्तरिक तयारी मात्रै भएको हो । उनले भने, "कोभिड–१९ का कारण रोकिएको परीक्षा अगाडि बढाउने योजना बनाएका छौँ । कोभिड सङ्क्रमण कम भएपछि उपयुक्त समयमा परीक्षा सञ्चालन सुरु गर्ने गरी तयारी गरेका छौँ ।" यो समाचार आजको गोरखापत्र दैनिकमा छ ।

2021/08/03 21:49:02

https://mynewsnepal.com/14551/

mC4

युवतीमाथि जवरजस्ती गरेको आरोपमा एक पक्राउ | Sabaiko Online Home Flash News युवतीमाथि जवरजस्ती गरेको आरोपमा एक पक्राउ उदयपुर – युवतीमाथि जवरजस्ती गरेको आरोपमा यहाँका १ युवक मंगलबार पक्राउ परेका छन्। दिदीको घर आएकी युवतीलाई विहे गर्छु भन्दै फकाउँदा नमानेपछि जवरजस्ती हातपात गरी घाइते बनाएको आरोपमा त्रियुगा नगरपालिका १४ साउनेका सार्जन राईलाई मंगलबार विहान पक्राउ गरिएको जिल्ला प्रहरी कार्यालय उदयपुरले जनाएको छ। पीडित युवतिका अनुसार साउने धाब्लाङस्थित दिदी भिजानुको घर गएका बेला सोमबार साँझ १७ वर्षीय युबकले उनलाई सुरुमा सोल्टीनी साईनो लाउँदै बिहे गर्छु भनेर जिस्काएको नमानेपछि बोकेर १ सय मिटर टाढा लगेर जवरजस्ती हातपात गरेका थिए। प्रतिकार गर्न खोज्दा युवकले मुक्काले हिर्काउदा लडेर युवतीको टाउको र खुट्टामा चोट लागेको छ। राति ७ः३० बजेको घट्नामा युवती चिच्याएर गुहार मागेपछि छुट्याउन गएका भिनाजुमाथि पनि युवकले मुक्का प्रहार गरेको पीडितको भनाई छ। उनको पनि आँखामा चोट लागेको छ। घट्नापछि युवति आफैले प्रहरी र आफन्तलाई फोन गरी गुहारेको बताईन। खबर पाएपछि साउनेस्थित प्रहरी चौकीबाट गएको टोलीले मंगलबार विहान युवकलाई घरबाटै पक्राउ गरी जिल्ला सदरमुकाम ल्याएर कारबाही सुरु गरेको प्रहरी प्रवक्ता डिएसपी मेघराज अधिकारीले बताए। उनका अनुसार २२ वर्षीया युवतीको जिल्ला अस्पताल उदयपुरमा मेडिकल जाँच गरी उपचार हुँदैछ। युवकलाई थुनामा राखेर आवश्यक अनुसन्धान अघि बढाइएको छ। प्रहरीले घट्नाको यथार्थ जानकारी लिने क्रममा पीडित–पीडक दुवैपक्ष र आफन्तजनलाई राखेर अनुसन्धान थालेको पनि अधिकारीले बताएका छन्।

2021/05/09 20:49:25

http://sabaikoonline.com/2018/01/5567

mC4

नबुझी कानुनको विरोध नगरौं « News of Nepal नेपालमा भर्खरै धेरै किसिमका कानुन जारी भएर लागू भएको अवस्था छ । कानुनलाई आफ्नै तरिकाले व्याख्या गरेर विरोध तथा समर्थन गरिएको पनि पाइएको छ । कानुनलाई पहुँचको आधारमा, राजनीतिक आस्थाको आधारमा, जानेबुझेका वकिलको हातमा अडिएको भन्दै सोझा जनताको पहुँचभन्दा बाहिर भएकोले मुलुकमा थुप्रै समस्या भएको कुरा कहीँ–कतै लुकाउनुपर्ने अवस्था छैन । राजनीतिलाई दिगो र स्थायी बनाउने काम नहुनु एउटा समस्या थियो । अहिले राजनीति र सत्ताको चलखेल बन्द भएको छ । कानुन कडाइका साथ आउनुपर्ने थियो, त्यो पनि आएको छ । अब कानुन मिचेर दादागिरी गरी निर्दोष जनताले न्याय नपाउने, करोडौंको काम लिने र काम पूरा नगरेर राज्यको डुकुटी दोहन गर्ने, कानुनलाई पहुँचवालाहरु र पैसावालाहरुले मात्रै परिचालन गर्न सक्छन् भन्ने जस्ता कुराहरु र अन्य सबै खाले गुण्डाराज बन्द गर्नका लागि कानुनलाई कडाइका साथ लागू गर्नुपर्ने देखिएको छ । नेपालको भाग्य र भविष्य परिवर्तन गर्ने जिम्मेवारी पाएका प्रधानमन्त्री के.पी. ओली र प्रचण्डलगायतका नेताहरुले मात्र अब कानुनको कडाइ गरेर हुनेवाला छैन । हरेक स्थानीय सरकार, स्थानीय प्रशासन, स्थानीय प्रहरी, सरकारी वकिल, स्थानीय सञ्चारकर्मी अनि आम बुद्धिजीवी, अधिकारकर्मीहरुले समेत कानुनलाई कडाइका साथ लागू गर्न आ–आफ्नो स्थानबाट खबरदारी गर्नुपर्ने देखिएको छ । सरकार पनि कुनै प्रकारले डगमगाउनुहुँदैन । दुई तिहाइको बलियो सरकारले देशमा अमनचयन कायम गराउन हदैसम्मको उपाय अपनाउन जरुरी छ । पछिल्लो परवर्तित अवस्थामा परिवर्तन भएको कानुन र कानुनमा उल्लेख गरिएका सजायहरुको बारेमा पनि अब हरेक स्थानीय सरकारहरुले टोल–टोलसम्म जानकारी गराउन सकेमा, यसको सकारात्मक सन्देश फैलाउन सकेमा पक्कै पनि देशमा देखिएका सानातिना समस्या सहजै समाधान हुनेछन् । विकासमा देखिएको ढिलासुस्ती स्वतः बन्द हुनेछ । करोडौं रकम कमाएर लाख मात्रै कर तिर्ने ठूला महामहिमहरु करको दायरामा आउनेछन् । नेपालमा परिवर्तनको शुरुवात भएको स्पष्ट देखिनेछ । सबै इमानदार बन्नुपर्ने अहिलेको आवश्यकता हो । कानुनलाई सबैले पालना गर्न र गर्न लगाउनु सबैको कर्तव्य हो ।

2019/07/23 09:54:45

https://www.newsofnepal.com/2018/08/20/134285/

mC4

काठमाडौंको फोहोरमैला बन्चरेडाँडामै, मुआब्जाका लागि पाँच अर्ब रूपैयाँ छुट्टयाइने - दर्पण संसार २०७९ जेठ २७, शुक्रबार १५:११ बजे काठमाडौं । स्थानीय निर्वाचन अघि देखिनै काठमाडौंमा फोहोरको थुप्रो लाग्न थालेको हो । तर काठमाडौं महानगरपालिकामा स्वतन्त्रबाट मेयरमा विजयी भएका बालेन्द्र साहका लागि फोहोर व्यवस्थापन सबैभन्दा ठूलो चुनौति बन्यो । महानगर प्रमुखका रुपमा पदभार ग्रहण गरेदेखि फोहोर व्यवस्थापनको चुनौति सामना गरेको उनले प्रधानमन्त्रीदेखि विभिन्न मन्त्रीहरुसँग हारगुहार नै गर्नुपर्ने अवस्था आयो । शीर्ष नेता, प्रधानमन्त्री शेरबहादुर देउवादेखि सहरी विकास मन्त्री रामकुमारी झाक्रीलाई समेत भेटेर समस्या समाधानको पहल गरेका साहका लागि शुक्रबार भने केही राहत महशुस भएको छ । बन्चरेडाँडा ल्यान्डफिल साइटका स्थानीयहरुको अवरोधका कारण फोहोरमैला व्यवस्थापन हुन नसक्दा काठमाडौं दुर्गन्धित बन्दै गएको थियो । तर शुक्रबार निर्वाध रूपमा फोहोरको विसर्जन भएको छ । सहमतिअनुसार स्थानीयले अवरोध नगरेपछि आजमात्र १५३ ट्रक फोहोर खसालिएको छ । काठमाडौं महानगर, सहरी विकास मन्त्रालयसहित सरोकावालासँग विभिन्न चरणमा भएका वार्तापछि स्थानीय फोहोर विसर्जन गर्न दिन राजी भएका हुन् । बञ्चरेडाँडामा काठमाडौंको फोहोर फाल्दा प्रभावित हुने जग्गा यकिन गरी अधिग्रहण सुरू गर्न सहरी विकास मन्त्रालय र संघर्ष समितिबीच सहमति भएपछि काठमाडौंको फोहोर उठ्न थालेको हो । जग्गा अधिग्रहणका लागि मुआब्जा वितरण गर्न तत्काललाई आगामी आर्थिक वर्षकै बजेटमा पाँच अर्ब रूपैयाँ छुट्टयाउने भनिएको छ। महानगरपालिकाले साउन १ देखि कुहिने र नकुहिने फोहोर छुट्टाछुट्टै संकलन गर्ने र नकुहिने फोहोर मात्र डम्पिङ साइटमा विसर्जन गर्ने भनेको थियो। तर उक्त भनाइप्रति बन्चरेडाँडाबासी विश्वस्त थिएनन् । जसका कारण साइडमा झडप समेत भइरहेको थियो । ल्यान्डफिल साइट प्रभावित क्षेत्रका जनप्रतिनिधि, स्थानीय र काठमाडौं महानगरपालिकाबीच १८ बुँदे सहमति बनेपछि अवरोध हटेको हो । फोहोर व्यवस्थापनका लागि संसदीय समिति गठन समेत हुने भएको छ । पटक पटक समस्या हुँदै आएको काठमाडौंको फोहोर व्यवस्थापनको लागि जनप्रतिनिधिसहितको संयन्त्र बन्न लागेको हो । सहरी विकास मन्त्री रामकुमारी झाक्रीले बलियो संयन्त्र बनाएर मात्रै समस्या समाधान गर्न सकिने बताइन् । शुक्रबार बिहान मन्त्रालयमा सिसडोल र बञ्चरेडाँडाका स्थानीयसँग गरिएको छलफल कार्यक्रममा मन्त्री झाक्रीले फोहोरमैला व्यवस्थापनको लागि बलियो संयन्त्र बनाउनुपर्नेमा जोड दिएकी हुन् । मन्त्री झाक्रीले भनेको समितिको संयोजकको लागि नेकपा एमाले सांसद रामवीर मानन्धरले इच्छा व्यक्त गरेका छन् । संसदमा बोल्दै सांसद मानन्धरले काठमाडौंको फोहोरमैला व्यवस्थापनको जिम्मा आफूलाई दिन आग्रह गरेका हुन् । आफ्नै अध्यक्षतामा फोहोरमैला व्यवस्थापन संसदीय समिति गठनको प्रस्ताव गरेका हुन् ।

2022/06/29 07:16:24

https://darpansansar.com/news/2715

mC4

जो पिण्डमा छ त्यही ब्रह्माण्डमा काठमाडौं । यो प्राण-शक्तिको प्रवाह हिन्दू, मुसलसिम, इसाईमा मात्र छैन, यो प्राण-शक्तिको प्रवाह प्रत्येक मानिसभित्र छ। यसकारण त्यसलाई हाम्रा सन्तहरूले 'राम' भनेका छन्। रामको मतलब हिन्दूहरूले सजिलैसँग बोल्ने र जोप्रति उनीहरूको श्रद्धा छ, ती राम होइनन्। रामको मतलब हो-रमण गर्नेवाला वस्तु। जो सबैको घट घटमा रमण गर्दछ, सबैको हृदय-हृदयमा घुमिरहेको छ, उही राम हो। अब विचार गर्नुहोस् त्यो सबैको हृदयमा घुम्ने वस्तु के हो। त्यो सबै जाति र वर्गको हृदयमा घुम्ने वस्तु के हो ? त्यो के चीज हो जो कण-कणमा व्याप्त छ? भौतिक जगतको सबैभन्दा सानो कण जसलाई हामी एटम भन्दछौं, त्यसको बीचमा एउटा केन्द्र छ । त्यो केन्द्रको चारैतिर इलेक्ट्रोन्स परिक्रमा गर्दछन्। हाम्रा ऋषिहरूले भनेका छन् - 'जो पिण्डमा छ, त्यही ब्रह्माण्डमा पनि छ।' ब्रह्माण्डको केन्द्र सूर्य छ अनि सूर्यको चारैतिर ग्रहहरू परिक्रमा गरिरहेका छन् । जुन शक्तिले इलेक्ट्रोन्सलाई चलाईरहेको छ, त्यही शक्तिले ग्रहहरूलाई पनि चलाईरहेको छ, त्यही शक्ति सारा विश्वको कण-कणमा व्यापक छ। जोसँग ज्ञान-नेत्र छ उसैले मात्र त्यस शक्तिलाई चिन्न सक्छ। त्यो शक्तिलाई राम यसकारण भनियो, किनभने त्यो सबैमा रमण गर्दछ। दुनियाँमा धेरै भाषाहरू छन्। प्रत्येक देशमा आफ्नो-आफ्नो भाषा छ। दक्षिणमा उनीहरूको आफ्नै भाषा छ, बेलायतमा अंग्रेजी भाषा छ, फ्रान्समा फ्रेन्च भाषा छ, मतलब प्रत्येक देशको आफ्नै भाषा छ। तर संसारमा सबै ठाउँमा बोलिने विश्वव्यापी (Universal) भाषा कुनै छैन। जब भाषा नै व्यापक छैन भने भाषाको माध्यमबाट तपाईंले व्यापक नामको उच्चारण गर्न सक्नुहुँदैन। यसकारण त्यो शक्ति के हो जो सबैमा रमण गरिरहेको छ, जो सर्वव्यापक छ। यसकारण हाम्रा सन्तहरूले भने त्यो भाषाहरूदेखि टाढा छ। आज हामी धेरै कडा भन्दा कडा कानून बनाउँन सक्छौं। जाँतो पिसाउँन सक्छौँ, हातकड़ी लगाउन सक्छौं, तर त्यसबाट समाजमा चलिरहको अपराधवृत्ति समाप्त हुन सक्दैन। यी सबै त आध्यात्मद्वारा हृदय परिवर्तन गरिमात्र समाप्त हुनसक्छन् । आध्यात्ममा मात्र त्यसलाई समाप्त गर्ने ठुलो शक्ति छ । यसकारण आज हाम्रो देशमा आध्यात्मको नितान्त आवश्यता छ ।

2021/01/15 17:07:20

https://hamrakura.com/news-details/93940/2021-01-13

mC4

बाढी, पहिरो र डुबानमा परी ६७ जनाको मृत्यु, १ हजार ४ सय ४५ जनाको सकुशल उद्दार – News Portal of Global Nepali काठमाडौं–अविरल वर्षाको कारण देशका विभिन्न स्थानमा आएको बाढी, पहिरो र डुबानमा परी सोमबार दिउँसोसम्म ६७ जनाको मृत्यु भएको छ । साथै धनकुटामा ८ जना, मकवानपुरमा ५ जना, ललितपुर र सिराहामा ३/३ जना, झापा, भोजपुर, सुनसरी, महोत्तरी, काभ्रे र सिन्धुलीमा २/२ जना तथा काठमाडौं, भक्तपुर, खोटाङ, उदयपुर, रामेछाप, धादिङ, दोलखा र चितवन १/१ जना गरी जम्मा ३९ जना घाइते भएका छन् । घाइतेमध्ये १८ महिला र २१ पुरुष रहेका छन् । घाइतेहरूलाई उपचारको लागि स्थानीय अस्पताल लगिएको छ । पहिरो तथा बाढीको कारण बन्द भएका विभिन्न स्थानका बाटो प्रहरीले सुचारु गराएको छ । साथै महोत्तरी वर्दिवास नगरपालिका-१ र ४ जोड्ने पूर्व पश्चिम राजमार्गमा रहेको भप्सी खोलामा डाईभर्सन गरेको बाटो पानीको बहाब बढ्न गई सोमबार बिहानबाट अवरोध भएको छ । साथै ललितपुर, मकवानपुर, रामेछाप, मुस्ताङ, मनाङ, ओखलढुङगा, भोजपुर, रौतहट, महोत्तरी, पाल्पा, कालिकोट लगायतका स्थानमा भएको बाटो अवरोध हटाउने कार्य जारी छ ।

2020/07/14 11:02:26

http://www.nepalbritain.com/?p=62121

mC4

Global Aawaj | » विश्व टेलिभिजन दिवस : अनलाइन टिभीलाई व्यवस्थित बनाउन आग्रह विश्व टेलिभिजन दिवस : अनलाइन टिभीलाई व्यवस्थित बनाउन आग्रह – Global Aawaj काठमाण्डौं । संसारभरि आज विश्व टेलिभिजन दिवस मनाइँदैछ । यस अवसरमा विशेष गरेर टेलिभिजनको उपयोगिता र यसका नयाँ चुनौतीका बारेमा छलफल कार्यक्रमको आयोजना गरिएको छ । संयुक्त राष्ट्रसङ्घको महासभाले १७ डिसेम्बर १९९६ मा हरेक वर्ष २१ नोभेम्बरका दिन टेलिभिजन दिवसको रुपमा मनाउने निर्णय गरेअनुसार यो दिवस मनाउन थालिएको हो । सङ्घका अध्यक्ष जीवन भण्डारी र महासचिव राजु सुवेदीले दिवसको अवसरमा वक्तव्य जारी गर्दै अनलाइन टेलिभिजनको पहुँचलाई विस्तार गर्दै यसको विषयवस्तु तथा प्रस्तुतिको गुणस्तर वृद्धि गर्न सबैले आ–आफ्नो ठाउँबाट योगदान पुर्याउनुपर्ने बेला भएको उल्लेख गरेका छन्। सबै अनलाइन टिभीकर्मीलाई सङ्गठित हुन र एक अर्कालाई सहयोग, सीप र ज्ञान आदानप्रदान गर्न पनि उहाँहरुले सबैलाई आह्वान गरेका छन् । अनलाइन टेलिभिजनलाई व्यवस्थित, विश्वसनीय र उपयोगी बनाउन सबै टेलिभिजनकर्मी, विज्ञ र सरोकारवाला निकायका बीचमा सहकार्य गर्दै केही प्रयास भइरहेको सङ्घले जानकारी दिएको छ । नेपालमा पहिलो टेलिभिजनको रुपमा विसं २०४१ माघ १७ गते नेपाल टेलिभिजनको स्थापना भएको हो भने हाल सय बढी टेलिभिजन सञ्चालनमा रहेका छन् । त्यसैगरी अनलाइन टेलिभिजनको सङ्ख्या पनि बढीरहेपनि यसको कुनै आधिकारिक तथ्याङ्क भने उपलब्ध छैन ।

2020/11/28 00:02:44

https://www.globalaawaj.com/archives/65380

mC4

ओमिक्रोनसँग नडराउन विश्व स्वास्थ्य संगठनको आग्रह | Safal Khabar शनिबार, १८ मंसिर २०७८, १२ : ४९ काठमाडौं । कोरोना भाइरसको नयाँ भेरियन्ट ओमिक्रोनसँग नडराउन विश्व स्वास्थ्य संगठनले आग्रह गरेको छ । डब्ल्यूएचओकी वरिष्ठ वैज्ञानिक सौम्या स्वामीनाथनले शुक्रवार एक कार्यक ममा बोल्दै उनले केही फरक किसिमको भेरियन्ट फैलिएपनि नडराउन बरु सतर्क रहन आग्रह गरिन् । बीबीसीका अनुसार हालसम्म कोरोना भाइरसको नयाँ भेरियन्ट विश्वका ४० राष्ट्रहरुमा फैलिसकेको अवस्था छ । यसको संक्रमण नेपालकै छिमेकी मुलुकहरु भारत र श्रीलङ्कामा पनि पाइएको छ । यद्यपि नेपालमा भने पाइएको छैन । दक्षिण अफ्रिकाबाट फैलिएको नयाँ प्रकारको भेरियन्टका कारण विश्वमा फेरि चिन्ता बढेको छ । यसले कोरोना भाइरसबिरुद्धको प्रतिपादित खोपहरुले काम नगर्ने भन्ने भनाइहरु पनि आउँदैछन् । तर यसको पुष्टि भने कतै हुनसकेको छैन । नयाँ ​भेरियन्टको कोरोनाका कारण जापान, अष्ट्रेलिया र भारत जस्ता ठूला मुलुकहरुले पनि अन्तर्राष्ट्रिय सीमाहरु बन्द गरिसकेका छन् ।अन्तराष्ट्रिय समाचार माध्यमहरुले भने नयाँ भेरियन्टको ओक्रोनले ठूलो प्रभाव पार्ने बताउदै आएका छन् ।

2022/01/20 17:43:25

https://www.safalkhabar.com/news/80711

mC4

काश्मिर तनावः भारतीय सेनामाथि आक्रमण, तीन जनाको मृत्यु - Samudrapari.com काश्मिर तनावः भारतीय सेनामाथि आक्रमण, तीन जनाको मृत्यु काश्मिर – भारत प्रशासित काश्मिरको अखनुरमा सेनामाथि आक्रमण भएको छ । आक्रमणमा तीन जना भारतीय सैनिकको ज्यान गएको छ । अखनुरको बटालामा रहेको भारतीय सेनाको जनरल इन्जिनियरिङ कोरका सैनिकमाथि आक्रमण भएको हो । आक्रमणकारी फररा भएको भारतीय सञ्चारमाध्यमले जनाएका छन् । यो आतंककारी आक्रमण रहेको भारतीय अधिकारीको भनाई छ । तर सेनाले यस विषयमा औपचारिक रुपमा केहप् भनेको छैन । सेनाले अहिले त्यस क्षेत्रमा घेराबन्दी गरेको छ । आक्रमणकारीलाई पक्रिन सेनाले अभियान चलाएको छ ।

2018/01/17 10:39:52

http://samudrapari.com/2017/01/192653/

mC4

विपद् व्यवस्थापन समितिले दिने राहतमा विभेद – Sourya Online सौर्य अनलाइन २०७७ साउन २८ गते ६:२२ मा प्रकाशित बागलुङ । बाढी र पहिराका कारण घरगोठ भत्किएकालाई जिल्ला विपद् व्यवस्थापन समितिले दिने राहतमा विभेद हुने गरेको भेटिएको छ । समितिले बाढीपहिरो पीडितलाई मनलाग्दी राहत वितरण गरेको हो । यही ७ साउनमा बागलुङ नगरपालिका–५ मालिकामा पहिराका कारण भत्किएका पाँच घरपरिवारका लागि समितिले उपलब्ध गराउने राहत रकम फरकफरक छ । एकै दिन घर भत्किएका हेमराज रेग्मीलाई समितिले १२ हजार उपलब्ध गराएको छ भने सोही ठाउँकी गंगा पौडेल उपाध्यायलाई ६ हजार रुपैयाँ उपलब्ध गराएको छ । मालिकाकै भरत रेग्मीले समितिका तर्फबाट १० हजार राहत लिएका छन् । उनको गोठसमेत काम नलाग्ने गरेर भत्किएको छ । केही साताअघि पहिरोकै कारण घर भत्किएका बागलुङ नगरपालिका–४ कुँडुलेका टंकनाथ आचार्यले भने १५ हजार राहत पाएका छन् । प्रजिअको नेतृत्वमा रहेको समितिले फरकफरक समयमा राहतका लागि पुग्ने सर्वसाधारणलाई फरकफरक हिसाबले राहत दिएको पाइएको हो । 'क्षतिको हिसाबले भन्ने हो भने कम राहत पाउनेको क्षति बढी भएको छ', बागलुङ–५ का वडाध्यक्ष शिवप्रसाद सापकोटाले भने, 'प्रमुख जिल्ला अधिकारीलाई कुराकानी गर्दा बजेट नभएकाले फरकफरक भएको भन्नुभयो ।' सरकारले पछिल्लोपटक बनाएको विधिअनुसार पाँच जनाको परिवारसम्मलाई घर भत्किएमा १५ हजार र त्योभन्दा धेरै परिवार संख्या भएमा प्रतिपरिवार २० हजार राहत रकम उपलब्ध गराउने व्यवस्था छ । पछिल्लो विधि बनाउनुपूर्व समेत घरगोठ बस्नै नमिल्ने गरी भत्केको परिवारलाई १५ हजारसम्म दिने व्यवस्था थियो । 'हामीले केही जान्दैनौँ जति दिए उति लिइयो', गंगाले भनिन्, 'हामीलाई त तपाईंले पाउने यत्ति हो भनेर दिएँ ।' विपद् व्यवस्थापन समितिबाट पाएको रकमले परिवारको एक महिनाको खाद्यान्न खर्चसमेत नपुग्ने उनले गुनासो गरिन् । बागलुङका प्रजिअ सुरेश न्यौपानेले बजेट कम भएकाले घटनाको अवस्था हेरेर रकम उपलब्ध गराउँदै आएको जानकारी दिए । 'नयाँ विधि बनेको छ, बजेट पुरानै अनुसार आउँछ', उनले भने, 'बजेट नभएकाले मुचुल्काका आधारमा राहत दिनुपरेको हो, सबै ठाउँमा आफैँ पुग्न सम्भव हुँदैन, कागजका आधारमा दिएका छौँ ।' विपद्को सामना गरिरहेका न्यून वर्गीय परिवारले भन्दा मध्यम वर्गका परिवारले राहत रकम धेरै पाएको वडाध्यक्ष सापकोटा बताउाछन् ।

2020/09/24 22:12:44

https://www.souryaonline.com/2020/08/312133.html

mC4

हिमालको काखमा पीपीएलको उपाधि « Janata Samachar हिमालको काखमा पीपीएलको उपाधि कास्की । पर्यटकिय नगरी पोखरामापहिलो पटक आयोजनागरिएको पीपीएल क्रिकेटको उपाधि भिडन्त मंगलबार हुँदैछ । पोखरा रंगशालामा हुने फाइनल खेलमा उपाधिका लागि घरेलु टोली पोखरा पल्टन र चितवन राइनोज बीच प्रतिस्पर्धा हुँनेछ । घरेलु क्रिकेटमा सर्वाधिक पुरस्कार भएको पीपीएल क्रिकेटको उपाधि आफ्नो पोल्टामा पार्ने लक्ष्यमा रहेका छन । सोमबार बिहानपोखराको सराङकोटमा भएको प्रि–म्याच कन्फ्रेन्समा बाल्दै चितवन राइनोजका कप्तान पारसले आफ्नो टिमको लक्ष्य उपाधि जीत्ने भएको बताए । चितवन राइनोज इलिमिनेटर खेलमा काठमाडौं रोयल्सलाई ६ विकेटले पराजित गर्दै फाइनलप्रवेश गरेको हो । प्रतियोगिता अन्र्तगत सुरुकादुई खेलमा लगातार हार बेहोरेको चितवन त्यसपछिका कुनै पनि खेल हारेको छैन् । यता,े लिग चरणको खेलमाशीर्ष स्थानमा रहँदै फाइनलमा प्रवेश पोखरा पल्टन पनि उपाधि घरमै राख्ने दाउमा रहेको छ । पोखराका कप्तान शरद भेषावकरले बीना दवाब उत्कृष्ट खेल खेल्न प्रयास गर्ने बताए । पोखराले लिग चरणका ५ खेलमा ३ खेलमा जित र २ खेलमाहार ब्यहोरेको थियो । तर नेट रनरेटको आधारमा पोखरा शीर्ष स्थानमा रहेको थियो । चितवन र काठमाडौंले पनि ५ खेलमा समान ३ खेलमाजित र २ खेलमाहार ब्यहोरेपनि नेट रनरेटको आधारमा चितवन दोस्रो र काठमाडौं तेस्रो हुँदै इलिमिनेटरमा स्थान बनाएका थिए । पीपीएलको विजेताले २७ लाख नगद पुरस्कार प्राप्तगर्ने छ भने उपविजेताले १० लाख नगद प्राप्त गर्नेछ । प्रतियोगिताको म्यानअफ द सिरिज उत्कृष्ट ब्याट्सम्यान र उत्कृष्ट बलरले सुजुकी जिक्सर १ सय ५५ सीसीको मोटरसाइकल प्राप्त गर्ने छ ।

2021/03/02 08:13:30

https://www.janatasamachar.com/2018/11/74558

mC4

मोदीविरुद्ध १११ किसानले निर्वाचन लड्ने एजेन्सी— केही समययता दिल्लीमा नरेन्द्र मोदी सरकारको विरोध गरिरहेका तमिलनाडुका किसानहरुले बनारस लोकसभा सिटबाट प्रधानमन्त्री नरेन्द्र मोदीविरुद्ध निर्वाचन लड्ने फैसला गरेका छन् । भारतीय प्रधानमन्त्री नरेन्द्र मोदीले सन् २०१४ मा वाराणसी तथा वडोदराबाट चुनाव लडेर दुवै ठाउँबाट जित दर्ज गरेका थिए । यसपटक उनी बनारसबाट निर्वाचन उठ्दै छन् । अर्कोतिर, तमिलनाडुबाट बनारस आएर निर्वाचन लड्ने फैसला गरेका १११ किसानका नेता पी. अय्याकन्नुले भने, 'हामी ४ सय किसानले दिल्ली गएर १४० दिन विरेध प्रदर्शन गरेका थियौँ । २०१४ को निर्वाचनमा प्रधानमन्त्री मोदीले गरेको वाचा नै हाम्रो माग थियो ।' त्यसैले उनीहरुले निर्वाचनका लागि भोट माग्दै हिँडेको र बनारसका गल्लीमा मागेर चुनाव खर्च उठाएको उनले बताएका छन् । पी. अय्याकन्नुले आफूहरुलाई कसैको पनि राजनीतिक समर्थन नभएको र मोदीविरुद्ध चुनाव जित्नै पर्छ भन्ने नसोचेको पनि बताएका छन् । उनले आफूहरु को र मोदी को हुन् भन्ने कुरा चाहिँ सबैलाई देखाउन निर्वाचनमा होमिएको बताएका छन् । यी किसानहरुले फरक फरक तरिकाले विरोध गरिरहेका छन् । यसअघि उनीहरुले खप्पर लिएर प्रदर्शन गरेका थिए र भनेका थिए कि ती खप्परहरु आत्महत्या गर्ने किसानका हुन् ।

2020/05/24 23:17:43

https://farakdhar.com/story/12373/

mC4

एनआरएनको ४० करोड सहयोगमा पर्वतको पञ्चासे केबलकार निर्माण हुँदै,१० हजारलाई रोजगारी सिर्जना – BikashNews एनआरएनको ४० करोड सहयोगमा पर्वतको पञ्चासे केबलकार निर्माण हुँदै,१० हजारलाई रोजगारी सिर्जना २०७५ फागुन १९ गते १२:५४ विकासन्युज काठमाडौं । गैरआवासीय नेपालको लगानीमा पर्वतमा पञ्चासे केबलकार निर्माण हुने भएको छ। पञ्चासे र आसपासको क्षेत्रमा पर्यटन प्रवद्र्धन गर्ने लक्ष्यसहित केबलकार सहितको पर्यटकीय पूर्वाधार निर्माण गर्ने योजनामा गैरआवासीय नेपालीले रु ४० करोडभन्दा बढी लगानी गर्ने प्रतिबद्धता जनाएका छन् । संयुक्त अरब इमिरेट्स (युएइ)मा भएको पर्वत समाज अन्तर्राष्ट्रियको बृहत भेलाका क्रममा गण्डकी प्रदेशको ड्रिम प्रोजेक्टको रुपमा रहेको पञ्चासे केबलकारमा लगानी गर्न गैरआवासीय नेपालीले प्रतिबद्धता जनाएका हुन् । पोखरा महानगरपालिका–३३ घाँटीछिनादेखि पर्वतको कुश्मा नगरपालिका र मोदी गाउँपालिकामा पर्ने पञ्चासेसम्म केबलकारसहितका अन्य पर्यटकीय पूर्वाधार निर्माण गर्न लागिएको छ । पञ्चासे केबलकार गण्डकी प्रदेशकै सबैभन्दा ठूलो परियोजना भएकाले विभिन्न देशमा रहेका गैरआवासीय नेपालीले लगानीको प्रतिबद्धता व्यक्त गरेको पञ्चासे केबलकार एण्ड टुर्स लिमिटेडका अध्यक्ष रामचन्द्र शर्माले जानकारी दिए। अध्यक्ष शर्माले दिएको जानकारीअनुसार अष्ट्रेलियामा बस्ने पर्वतेलीले रु २० करोड लगानी गर्ने प्रतिबद्धता जनाएका छन् । बेलायत लगायतका युरोपेली देशबाट रु १० करोड लगानी गर्ने प्रतिबद्धता आएको छ भने पर्वत समाज कतारबाट दुई करोड, पर्वत समाज बेल्जियमबाट रु १० करोड लगानीको प्रतिबद्धता आएको छ । कास्की समाजसँग समेत छलफल गर्ने कार्यक्रम रहेको अध्यक्ष शर्माले भने । गैरआवासीय नेपाली सङ्घका अध्यक्ष भवन भट्टले समेत परियोजनाको प्रशंसा गर्दै सहयोग गर्ने प्रतिबद्धता जनाएको अध्यक्ष शर्माले बताए । रु ११ अर्ब ५० करोड लागतमा केबलकार निर्माण गर्ने लक्ष्य राखिएको छ । परियोजनाको ६० प्रतिशत सहुलियत कर्जाबाट र ४० प्रतिशत शेयर सङ्कलन गर्ने लक्ष्य छ । रु चार अर्ब ५५ करोड शेयरमध्ये रु दुई अर्ब ७३ करोड प्रवद्र्धक शेयरबाट सङ्कलन गर्ने लक्ष्य राखिएको छ । यसका लागि अहिले प्रभावित क्षेत्र, देश विदेशमा लगानी जुटाउने काम भइरहेको छ । रु एक अर्ब ८२ करोड भने शेयर निष्कासनबाट सङ्कलन गर्ने लक्ष्य छ । विसं २०७६ माघभित्रमा सम्पूर्ण प्रक्रिया पूरा गरी केबलकार निर्माणको काम शुरु गर्ने योजना छ । पञ्चासे क्षेत्रको प्राकृतिक स्वरुपलाई यथास्थानमा राखेर, पर्यटन पूर्वाधार निर्माण गर्न नगरपालिका र गाउँपालिका एवं नेपाल सरकारसँग करीब तीन हजार रोपनी जग्गा भाडामा लिने गरी प्रक्रिया अगाडि बढिरहेको कम्पनीले जनाएको छ । परियोजनाको सञ्चालनबाट प्रत्यक्ष वा अप्रत्यक्ष १० हजारलाई रोजगारी सिर्जना हुने अनुमान छ । रासस

2019/09/21 10:57:32

https://www.bikashnews.com/2019/03/03/138763.html

mC4

नेपाल–भारतबीच कहिलेकाहीं समस्या आउनु स्वाभाविक हो : डा. महत – Online Khabar २०७८ असोज २५ गते ७:३० २५ असोज, काठमाडौं । हाल भारत भ्रमणमा रहेका नेपाली कांग्रेसका सहमहामन्त्री डा. प्रकाशशरण महतले नेपाल र भारतकाबीच सदियौं पुरानो र नजिकको सम्बन्ध रहेकाले समय–समयमा दुई देशबीचको सम्बन्धमा समस्या देखापर्नु स्वभाविक भएको भनेका छन् । सोही कार्यक्रममा महात्मा गान्धी विश्वविद्यालयका चान्सलरले नेपालको त्रिभुवन विश्वविद्यालयसँग सहकार्य गर्ने बताएका थिए । भारतीय जनता पार्टीको आमन्त्रणमा चार दिनअघि भारत भ्रमणमा गएको सो प्रतिनिधिमण्डलमा कांग्रेसका नेता उदय शमशेर राणा र अजय चौरसिया छन् । सो प्रतिनिधिमण्डलले भारतीय जनता पार्टीका अध्यक्ष जेपी नड्डा, भारतीय विदेशमन्त्री एस जयशंकर, उत्तर प्रदेशका मुख्यमन्त्री योगी आदित्यनाथसँग भेटवार्ता गरेको थियो ।

2021/12/08 04:11:01

https://www.onlinekhabar.com/2021/10/1025030

mC4

कर्मभूमी कोरिया फर्काउने वातावरण मिलाइदिन सरकारसँग हारगुहार – Kantipur Press विभिन्न देशमा अलपत्र परेका आफ्ना नागरिकलाई प्रत्येक देशले उद्धार गरिरहेको छ। संकटको बेलामा आफन्तहरुसँगै बस्न चाहने मानविय चाहनालाई पुरा गर्न सम्वन्धित देशहरुले पहल पनि गरेका छन्। नेपालबाट पनि कैयौं देशले आफ्ना नागरिकलाई चार्टर फ्लाइट मार्फत स्वदेश लगेको छ।नेपालले पनि चीनको वुहानबाट शुरुका दिनमा केहि नेपालीहरुलाई ल्याए पनि त्यसपछि भने स्वदेश फर्काउने बारेमा अनिच्छा देखाएको छ। अष्ट्रेलियन नागरिकलाई लिएर गएको चार्टर फ्लाइटबाट केहि नेपाली आएको बताइए पनि अन्य देशबाट आउन चाहनेहरुलाई ल्याउने इच्छा देखिएको छैन।खाडीका कतिपय राष्ट्रले आफ्ना देश छाड्न प्रवासी मजदुरहरुलाई सर्कुलर गरेको छ। त्यहाँ रहेका नेपालीहरु पनि मरुभूमी भन्दा मर्नु परेपनि आफ्नै देशमा मर्ने भन्दै स्वदेश फर्कने वातावरणका लागि नेपाल सरकारलाई आग्रह गरिरहेका छन्। तर नेपाल सरकार विदेशमा रहेका नेपालीहरुलाई ल्याउन अनिच्छुक देखिएको छ। सर्वोच्च अदालतको आदेशले भने सरकारको निर्णय परिवर्तन हुनसक्ने अपेक्षा छ। विदेशमा रहेका नेपालीहरुको उद्धारका लागि सर्वोच्चले बिहिवार आदेश जारी गरेको हो। यो आदेशपछि विदेशमा रहेका नेपालीहरुमा झिनो आशा भने पलाएको छ। कोरोना संक्रमण शुरु भएको समयमा स्वदेश फर्किएकाहरु यतिखेर फेरि कर्मभूमी फर्कने समय भएको छ। हाल नेपालमा रहेका कोरियामा अध्ययन, काम तथा व्यापार गर्दै आएकाहरु सरकारले स्वदेश ल्याउने र विदेश जाने दुबै कुरामा रोक लगाएपछि अहिले मारमा परेका छन्। अहिले सयौंका संख्याका कोरिया जान चाहने त्यस्ता व्यक्तिहरु समस्यामा परेका छन्। स्वदेश फर्काउन आनाकानी गर्ने सरकारले कर्मभूमी जान चाहनेहरुलाई सहजीकरण गर्न उनीहरुले माग गरेका छन्। छुट्टी तथा अन्य कामको सिलसिलामा नेपाल आएका यस्ता व्यक्तिहरु कर्मभूमी जान नपाउँदा छटपटाएको आफूहरुले गरेको एक सर्वेमा देखिएको एनआरएनए कोरियाका संस्थापक केपी सिटौलाले बताए। ३ बर्षसम्म इपीएस अध्ययन गरि दुई बर्ष कुरेर कामका लागि कोरिया गएकाहरु, अध्ययन तथा त्यहाँ व्यापार गर्नेहरु अहिले आफ्नो भीसा सकिने अवस्थाका कारण चिन्तित बनेको सिटौलाले बताए।अप्रिलको अन्तिमबाट भिसा सकिने भएका कारण अहिले उनीहरु कुनै पनि हालतमा कर्मभूमी कोरिया फकर्न चाहन्छन। तर सरकारले कोरिया जानलाई प्रतिवन्ध लगाएका कारण उनीहरु फर्कन पाएका छैनन्। कोरोनाकै बीचमा पनि कोरियाले संसदीय चुनाव गरि नयाँ सरकार गठन प्रक्रियामा गइसकेको छ। कोरोनाको राम्रो उपचार भएको देशमा कोरिया अग्रपंकिमा छ। तर सरकार यो कुरा सुन्न चाहिरहेको छैन। कोरियामै रहेका नेपाली अभियन्ता र व्यवसायीहरुले नेपालमा रहेका नेपाली श्रमिक, व्यवसायी र विद्यार्थीहरुलाई नेपाल ल्याउने वातावरण बनाइदिन दक्षिण कोरियास्थित नेपाली दुतावासमा ध्यानाकर्षण पनि गराएका छन्।कोरियाको सबैभन्दा पुरानो संस्था नेपाली सम्पर्क समितिका अध्यक्ष श्री प्रसाद श्रेष्ठ, नेपाली बिध्यार्थी समाजका उपाध्यक्ष श्री सत्याल, दोङ्देमुन ब्यापारी संघका अदक्ष्य भिम गुरुङ सहित नेपाल पर्यटन बोर्डका कोरिया प्रतिनिधी सहित रहेका सिटौलाले संयुक्त रुपमा कार्यबाहक राजदुत राम सिंह थापालाई अनुरोध पत्र हस्तान्तरण गर्दै जति सक्दो छिटो नेपाल सरकारको सम्बन्धित मन्त्रालयमा पठाइदिएर नेपालिहरुको कर्म भुमी जाने बाटो खुलाइदिन अनुरोध गरेका छन्। उनीहरुले कोरिया फर्कन चाहनेहरुको एक सर्वेको नतिजा पनि दुतावासमा बुझाएका छन्। अप्रिल भित्रै आउन चाहनेहरुका लागि र अप्रिल पछि मे ३ तारिखको दुईवटा मिति दिएर गरिएको सर्वेक्षणमा सहभागी ११सय ३५ जनामा ६५ प्रतिशतले अप्रिल २२ मा कोरिया आउन चाहेको बताएका छन् भने ३५ प्रतिशतले मे ३ मा कोरिया आउन चाहेका छन्। यहि समयमा कोरियाबाट काठमाडौं जान चाहने ७५१ जनामा गरिएको सर्वेक्षणमा ६१ प्रतिशतले अप्रिल २२ मा र बाँकी ३९ प्रतिशतले मे ३ मा जाने बताएका छन्। सर्वेको यहि प्रवृतीले पनि जन्मभूमीबाट कर्मभूमी कोरिया फर्कन चाहनेहरु बढी देखिएको एनआरएन अभियानकर्मी केपी सिटौलाले हाम्राकुरालाई बताए। कोरिया आउन चाहने १३ सय ६८ जनामा गरिएको सर्वेमा ९१ प्रतिशतले जसरी भएपनि पहिलो उडानमै कोरिया जान चाहेको बताएका छन्। लकडाउनकै बीचमा पनि ८२ प्रतिशतले काठमाडौं एयरपोर्ट आउन सक्ने दावी समेत गरेका छन्।कोरियामा रहेका हजारौं नेपाली मध्ये अहिलेसम्म कोहि पनि कोरोना संक्रमित नभएको र कोरियन सरकार पनि कोरोना संक्रमण रोकथामको लागि गम्भिर रुपमा लागिरहेको बेलामा आत्तिनु नपर्ने अवस्था रहेको स्थानिय नेपाली अगुवाहरुले पनि बताएका छन्। यो परिस्थितिमा कोरिया आउन चाहेनहरुलाई आउने वातावरण बनाइदिन उनीहरुले माग गरेका छन्। खासगरि नेपाली विद्यार्थीहरु पनि आफ्नो भीसा सकिने डरले समस्यामा छन्। नेपाली विद्यार्थी समाज कोरियाका अध्यक्ष प्रकाश देवकोटाले कोरोनाबाट बच्ने चिन्तासँगै भीसा अवधी सकिने विद्यार्थीहरुलाई आफ्नो भीसा रद्ध हुने डर समेत रहेको बताए। २०२० मार्च सत्रका लागि कोरियाका विश्वविद्यालयमा भर्ना भई शुल्क बुझाइसकेका तर नेपालमा लकडाउनमा फसेका र एनओसीमा गरेको प्रतिवन्धका कारण कैयौं विद्यार्थी कोरिया आउन वञ्चित रहेको देवकोटाले बताए। कोरिया आउन वातावरण बनाइदिन आफूहरुलाई विद्यार्थीहरुले अनुरोध गरेको उल्लेख गर्दै उनले १५० भन्दा बढी विद्यार्थी चार्टड फ्लाइटबाट आउन चाहेको सर्वेक्षणको नतिजा पनि उनले बताए। उनले कोरिया आउन चाहने अन्यसँगै विद्यार्थीहरुलाई पनि सहजीकरणका लागि नेपाल सरकारलाई अनुरोध गरेका छन्।हाम्रा कुराबाट

2022/07/07 17:33:14

https://kantipurpress.com/2020/04/17/6315/

mC4

मनाङ पुग्यो सरकारी सोलार - Dna Nepal मनाङ पुग्यो सरकारी सोलार २० असार २०७८, आईतवार ०९:४६ बाढीपहिरोका कारण विद्युत सेवा विच्छेद भएको मनाङ सदरमुकामम चामेका सरकारी कार्यालयमा सोलार जडान आजबाट सुरु भएको छ । करिब १९ लाख रुपैयाँको सामान ढुवानीका लागि ४ लाख ३१ हजार रुपैयाँ खर्च भएको छ । सबै खर्च गण्डकी सरकारले नै व्यहोरेको छ । सार्वजनिक खरिद ऐनको दफा ४१(१) (३) बमोजिम विशेष परिस्थितिमा सार्वजनिक खरिद प्रक्रिया अपनाई सामान पठाइएको हो । प्रत्येक कार्यालयका लागि १ सय ५० वाटका २ वटा सोलार प्यानल, २ वटा ब्याट्री र इन्भर्टर उपलब्ध गराइएको छ ।

2021/10/19 15:59:47

http://dnanepal.com/%E0%A4%AE%E0%A4%A8%E0%A4%BE%E0%A4%99-%E0%A4%AA%E0%A5%81%E0%A4%97%E0%A5%8D%E0%A4%AF%E0%A5%8B-%E0%A4%B8%E0%A4%B0%E0%A4%95%E0%A4%BE%E0%A4%B0%E0%A5%80-%E0%A4%B8%E0%A5%8B%E0%A4%B2%E0%A4%BE%E0%A4%B0/

mC4

समृद्ध नेपाल निर्माणमा योगदान गर्ने प्रतिबद्धता (भिडियोसहित) – Nepal Japan नेपाली समय : 02:07:48 जापानी समय : 05:22:48 18 October, 2019 22:13 | एन आर एन न्युज | comments | 15150 Views गैरआवासीय नेपाली संघको नवौँ विश्व नेपाली सम्मेलन तथा अन्तर्राष्ट्रिय महाअधिवेशनबाट नवनिर्वाचित पदाधिकारी एवं सदस्यहरुले नेपालको विकासको अभियानमा प्रतिबद्ध भएर लाग्ने बताएका छन् । संघका नवनिर्वाचित अध्यक्ष कुमार पन्तले सरकारले अघि सारेको 'समृद्ध नेपाल, सुखी नेपाली' अभियानलाई सार्थक र प्रभावकारी तुल्याउन सिङ्गो एनआरएन एकताबद्ध ढङ्गले लागी पर्ने बताउनुभयो । उहाँले समृद्ध नेपाल निर्माणका लागि एनआरएनएले घोषणा गरेको कम्तिमा पनि रु १० खर्ब लगानी भित्र्याउन लागी पर्ने प्रतिबद्धता व्यक्त गर्नुभयो । "नेपाल सरकार र नेपाली जनताले हामी (एनआरएन)बाट निकै ठूलो आशा र अपेक्षा गरेको मैले राम्रोसँग महसुस गरेको छु हामीले भर्खर सरकारसँग कमसेकम पनि रु १० अर्ब लगानी भित्र्याउछौँ भनेका छौँ, त्यसका निम्ति म प्रतिबद्ध छु र निरन्तर लाग्नेछु," उहाँले भन्नुभयो । एनआरएनमा आवद्ध सदस्यलाई निःशूल्क बनाउने तथा प्रतिनिधिका नाममा संस्थालाई साँघुरो हैन सबै सदस्यले मतदानमा भाग लिन पाउने व्यवस्था मिलाउने उहाँको भनाइ छ । करीब ८० लाख एनआरएनमध्ये झण्डै ४० लाख विभिन्न क्षेत्रमा काम गर्ने श्रमिक मजदुर रहेको भन्दै अध्यक्ष पन्तले उनीहरुको हक, हित तथा सेवा सुविधालगायत सबै विषयमा प्रभावकारी भूमिका निर्वाह गर्ने बताउनुभयो । संघका नवनिर्वाचित महासचिव डा हेमराज शर्माले एनआरएनलाई सबैको साझा संस्थाको रुपमा स्थापित गर्दै नेपालको आर्थिक समृद्धिको अभियानमा सक्रियतापूर्वक योगदान गर्ने उल्लेख गर्नुभयो ।

2020/02/19 08:22:49

https://www.nepaljapan.com/%E0%A4%B8%E0%A4%AE%E0%A5%83%E0%A4%A6%E0%A5%8D%E0%A4%A7-%E0%A4%A8%E0%A5%87%E0%A4%AA%E0%A4%BE%E0%A4%B2-%E0%A4%A8%E0%A4%BF%E0%A4%B0%E0%A5%8D%E0%A4%AE%E0%A4%BE%E0%A4%A3%E0%A4%AE%E0%A4%BE-%E0%A4%AF/

mC4

कोशी कोरिडोर विद्युत प्रसारणलाइन बन्यो « रिपोर्टर्स नेपाल कोशी कोरिडोर विद्युत प्रसारणलाइन बन्यो काठमाडौं, २० असोज । २२० केभि डबल सर्किट क्षमताको कोशी कोरिडोर विद्युत प्रसारणलाइनको निर्माण सम्पन्न भएको छ । भारत सरकारले नेपाललाई एक्जिम बैंकमार्फत उपलब्ध गराएको ५५० मिलियन अमेरिकी डलर ऋण सहयोग अन्तर्गत इनर्वा–वसन्तपुर–वानेश्वर–तुम्लिङटार प्रसारण लाइनको निर्माण सम्पन्न भएको हो । धनकुटाको हिलेमा आज एक कार्यक्रमको आयोजना गरेर नेपाल विद्युत प्राधिकरणलाई विद्युत प्रसारणलाइन हस्तान्तरण भएको हो । कलपत्रु पावर ट्रन्समिसन लिमिटेड र भारतको एक्जिम बैंकले दूतावासका नियोग–उपप्रमुख नामग्य खम्पाको उपस्थितिमा नेपाल विद्युत प्राधिकरणका प्रबन्ध निर्देशक कुलमान घिसिड.लाई परियोजना हस्तान्तरण भएको हो । समारोहमा धनकुटा र हिले प्रशासनका प्रतिनिधि, कलपत्रु पावर ट्रन्समिसन लिमिटेडका अधिकारीका साथै स्थानीय समुदायका प्रतिनिधिहरुको उपस्थिति थियो । १०६ किमि लामो कोशी कोरिडोर विद्युत प्रसारणलाइनको निर्माण कूल १०.४ अर्ब रुपैयाँ लागतमा निर्माण भएको हो । भारत सरकारले नेपाललाई एक्जिम बैंकमार्फत उपलब्ध गराएको ५५० मिलियन अमेरिकी डलर ऋण सहयोग अन्तर्गत यस प्रसारण लाइनको निर्माण भइरहेको छ । भारतको कलपत्रु पावर ट्रन्समिसन लिमिटेडले ४.५ अर्ब रुपैयाँ परियोजनाको पहिलो प्याकेजको निर्माणको जिम्मा लिएकोमा उक्त प्याकेजको सफलतापूर्वक निर्माण सम्पन्न भई नेपाल विद्युत प्राधिकरणलाई हस्तान्तरण भएको छ । बाँकी दुईवटा प्याकेजको निर्माण सम्पन्न भएपछि यस सिंगो परियोजनाले अरुण र तमोर नदीका जलविद्युत परियोजनाबाट उत्पादन हुने करिब २००० मेगावाट विजुलीको सहज वितरणलाई सुनिश्चित गर्ने जनाइएको छ । हस्तान्तरण कार्यक्रममा नियोग–उपप्रमुख खम्पाले भारत उर्जा क्षेत्रको सबै पक्षमा द्विपक्षीय सहकार्य गर्न प्रतिबद्ध रहेको चर्चा गरिन् । उनले नेपालमा विद्युत परियोजनाको विकास गर्न, नेपालभित्र र दुई देशबीच विद्युत प्रसारणलाइनको निर्माण गर्न र दुई देशबीच विद्युत व्यापार विस्तार गर्न भारत प्रतिबद्ध रहेको पनि उल्लेख गरिन् । उनले गुणस्तरिय र समयमै निर्माण कार्य सम्पन्न गरेकोमा कलपत्रु पावर ट्रन्समिसन लिमिटेडलाई धन्यवाद दिइन् । परियोजना सम्पन्न गर्न सहयोग गर्ने नेपाल सरकार, नेपाल विद्युत प्राधिकरण र स्थानीय प्रशासन प्रति पनि आभार प्रकट गरिन् । कोशी कोरिडोरको अतिरिक्त भारतले १३२ केभि क्षमताका मोदी–लेखनाथ र सोलु कोरिडोर विद्युत प्रसारणलाइनको निर्माणमा पनि सहयोग गरिरहेको छ ।

2021/10/25 21:08:46

https://www.reportersnepal.com/2021/10/597167

mC4

७ पौष २०७७, मगलवार ताप्लेजुङ- प्रदेश १ प्रदेशसभामा नेपाल कम्युनिस्ट पार्टी (नेकपा) संसदीय दलका उपनेता टंक आङ्बुहाङले पार्टीभित्र देखिएको विवाद र प्रतिनिधिसभा विघटन गर्ने अलोकतान्त्रिक प्रक्रियाले संविधानतः प्रदेशसभामा असर नगर्ने बताएका छन् । तर, प्रदेश सरकारका आर्थिक मामिलामन्त्री इन्द्र आङ्बो (मौसम)ले भने परिस्थति जटिल हुँदै गएकाले केन्द्रको असर प्रदेशसभासम्मै आइपुग्ने आँकलन गरेका छन् । नेकपा केन्द्रीय सदस्यसमेत रहेका आङ्बुहाङ र आङ्बो दुवै तत्कालीन नेकपा माओवादी केन्द्रबाट प्रदेशसभामा निर्वाचित भएका हुन् । संसदीय दलका उपनेता आङ्बुहाङ ताप्लेजुङबाट र प्रदेश सरकारका आर्थिक मामिलामन्त्री आङ्बो पाँचथरबाट प्रत्यक्ष निर्वाचित भएका हुन् । आङ्बुहाङले असंवैधानिक तवरबाट प्रतिनिधिसभा विघटन गरिएपछिको असर र प्रभावको अन्तिम निक्र्योल भने मंगलबारको बैठकले गर्ने बताए । 'दुवैतर्फका बैठकले गर्ने राजनीतिक निर्णयले प्रदेशसभा र प्रदेश सरकारमा त्यसको छाप छाड्छ', संसदीय दलका उपनेता आङ्बुहाङले बताए । तर, उनले संविधानतः माथिल्लो संसदमा देखिएको असर तत्कालै तल्लो तहसम्म पुग्न नसक्ने उनको भनाइ छ । 'यसो गरियो भने त प्रदेशसभा, स्थानीय तह कहाँकहाँसम्म पुग्ने ?', उनले प्रतिप्रश्न गरे । उता, आर्थिक मामिलामन्त्री आङ्बोले भने प्रदेशसभा र प्रदेश सरकारको भविष्यमा समेत केन्द्रीय असर आइपुग्ने अनुमान गरेका छन् । आङ्बुहाङ पुष्पकमल दाहाल (प्रचण्ड) र आङ्बो गृहमन्त्री रामबहादुर थापा निकट मानिन्छन् । प्रदेशसभामा यस्तो छ अवस्था ९३ जना सांसद रहेको प्रदेश १ प्रदेशसभामा नेकपाका ६७ जना छन् । तीमध्ये पूर्वएमालेबाट ५१ र पूर्वमाओवादीबाट १६ जना छन् । नेपाली कांग्रेसका २१, जनता समाजवादी पार्टीका तीन, राष्ट्रिय प्रजातन्त्र पार्टीका एक, संघीय लोकतान्त्रिक राष्ट्रिय मञ्चअन्र्तगत मञ्च सम्बद्ध संघीय लिम्बूवान राज्य परिषद्का एक सांसद छन् । प्रदेश १ सरकारलाई बहुमत पुर्‍याउन ४७ सांसद आवश्यक पर्छ । तर, मुख्यमन्त्री राईको पक्षमा यतिबेला १९ जना मात्र सांसद देखिएका छन् । यसअघि तत्कालीन नेकपा एमालेबाट संसदीय दलको नेता छान्न गरिएको निर्वाचनमा मुख्यमन्त्री शेरधन राई तत्कालीन नेकपा एमालेका सचिवसमेत रहेका प्रदेशसभा सांसद भीम आचार्यलाई दुई मतले पछि पार्दै संसदीय दलको नेता बनेका थिए । उतिबेला बहुमत सदस्य आचार्यको पक्षका रहेको भनिए पनि अन्तिम समयमा चुनावी समीकरणले राईलाई संसदीय दलको नेता बनाएको थियो । राई प्रधामन्त्री केपी शर्मा ओली र आचार्य वरिष्ठ नेता माधवकुमार नेपाल पक्षीय मानिन्छन् ।

2021/01/19 11:46:18

https://www.palikakhabar.com/single-news/2434

mC4

भाइसँग विवाह गरेर ७०० वटा गधाको दूधले नुहाएकी का'मुक महारानी क्लियोप्रेटाको दुःखद् अ'न्त्य::नेपाली मनको डिजिटल पत्रिका भाइसँग विवाह गरेर ७०० वटा गधाको दूधले नुहाएकी का'मुक महारानी क्लियोप्रेटाको दुःखद् अ'न्त्य एजेन्सी । विश्वको प्राचीन इतिहासमा क्लियोपेट्रालाई एक रहस्यमयी महिलाको रुपमा चित्रण गरिएको छ । उनको अहिले पनि अध्ययन भइरहेको बताइन्छ । विलासी र बदनाम यौ'नमा विश्वकै अग्रणी महिलामा क्लियोप्रेटालाई अहिले पनि लिइन्छ् । उनी मोरिशिमोनको उपाधि पाउने नारी पनि हुन् । उनले एकै रातमा एक हजार प्रेमिहरुसँग बिताएको चर्चा पनि छ । यति मात्र होइन, दरबारका कर्मचारीहरुसँग खुलेआम यौ'न सम्पर्क गर्नु र न'ग्न भएर नृ'त्यमा भाग लिनु उनको शौख भएको बताइन्छ । त्यसैले त क्लियोप्रेटाको शासनको भन्दा उनको सुन्दरता, का'मुकता, ष'ड्य'न्त्रकारी चरित्रबारे बढी चर्चा गरेको पाइन्छ । ईसापूर्व ३० मा मिश्र (इजिप्ट)की महारानी भएकी क्लियोपेट्राले त्यसबेलाका राजा, महाराज, सैनिकका उच्च अधिकारीलाई आफ्नो सुन्दरताको डो'रीले बाँधेर राख्ने गर्दथिन् । तत्कालीन समयमा क्लि योपे ट्रालाई संसारकै धनी र सुन्दरी महिलाको रुपमा चिनिथ्यो । उनको रुपलाई लिएर तत्कालीन रोमन साम्राज्यका तीन शक्ति'शाली पुरुष शा'सकबीच द्व'न्द्व चलेको थियो । जुलियस सिजर, मार्क एन्थोनी र अक्टेभियनको नाम अहिले पनि चर्चामा छ । क्लियोप्रेटालाई मिश्रमा शासन गर्ने अन्तिम फराओ वंशकी शासकको रुपमा लिइन्छ । उनी १७ वर्षकी हुँदा उनका पिताको मृ'त्यु भएको थियो । पिताको इच्छाअनुसार उनी तथा उनका भाइ तोलेमी दियोनेसिस एघारौंले शासन सत्ता सम्हालेका थिए । मिश्रको त्यसबेलाको प्रचलनअनुसार उनले आफ्नै भाइ तोलेमीसँग विवाह गरेकी थिइन् । तामेलीको मृ'त्युपछि उनले शासन सत्ता उनले सम्हालेको चर्चा पाइन्छ । जुलियस सिजर दुश्मन पोम्पेको पिछा गर्दै मिश्र आएका थिए । उनले त्यही बेला क्लियोपेट्रालाई देखे । क्लि योपे ट्राको सुन्दरतामा लट्ठिएका जुलियसले क्लियोपेट्राको पक्षबाट यु'द्ध गरेर उनलाई मिश्रको रानी बनाउन मन्जुरी भएको इतिहासमा उल्लेख भएको पाइन्छ । इतिहास अनुसार जुलियस सिजरसँगको यु'द्धमा तोलेमीको मृ'त्यु भयो । यसपछि क्लियोपेट्राले मिश्रको शासनसत्ता सम्हालिन् । यसपछि उनले आफ्ना अर्को भाइ श्रीमती बनेर राज्य गर्न थालिन् । तर, केही समयपछि उनले आफ्नो पति (भाइ)लाई वि'ष खु वाएर ह'त्या गर्न लगाएको बताइन्छ । जुलियस सिजर र क्लियोप्रेटाको एक पुत्र थियो । त्यसपछि रोमनमा विरोध भएको थियो । रोमन शासक जुलियसका सेनापति जनरल मार्क एन्थोनी पनि क्लि योपे ट्राको सुन्दरताबाट मोहित थिए । एन्थोनीबाट उनले तीन सन्तान जन्माएकी उल्लेख भएको पाइन्छ । एन्थोनीसँग मिलेर क्लि योपे ट्राले संयुक्त रुपमा सिक्का पनि चलाएका थिए । पछि जुलियसको ह'त्या भयो । ह'त्याको विरोधमा जुलियसका उत्तरधिकारी एन्थोनी र गाएस अक्टेभियनको उत्रिए । एन्थोनीलाई क्लि योपे ट्राले सघाएको उल्लेख छ । पछि रोमन साम्राज्य र अक्टेभियनको फौ जबीच यु'द्ध भयो । यस बखत क्लि योपे ट्रा आफ्नो ६० वटा जहाजको साथमा यु'द्धमा गएको चर्चा पाइन्छ । यु'द्ध हारेपछि क्लियोप्रेटाले आफ्नो सुन्दरता देखाएर अक्टेभियनलाई आकर्षण गर्ने योेजनामा थिइन् । तर, अक्टेभियन जा'लमा परेनन् । उल्टै आफ्नो ह'त्या गर्न अक्टेभियन तयार रहेको थाहा पाइन् । यसपपछि क्लियोपेट्राले एक वि'षालु स'र्पलाई टोकाएर आ'त्म ह'त्या गरेको भन्ने पाइन्छ । मृ'त्यु हुँदा उनको उमेर ३९ वर्षको थियो । सुन्दरता र का'मुकताको रहस्य इतिहासकारका अनुसार क्लियोप्रेटा ७०० वटा ग धाको दूधले नुहाउँथिन् । उनको छालामा चमक आउँथ्यो । जौबाट बनेको बि यर पिउने गर्थिन् । कहिले बि यरले नै नुहाउने गर्दथिन् । दैनिक रुपमा वजन र अनुहारमा चमक ल्याउन अनार खान्थिन् । मुलाय र चम्किलो छाला बनाउन अञ्जिर सेवन गर्दथिन् । थकान मेटाउन छोकडा, बदाम, जौबाट बनेका पाउरोटी क्लि योप्रटाका मुख्य खानकी थिए । एजेन्सीको सहयोगमा

2020/03/29 00:00:05

https://www.swadeshnepal.com/2020/03/168887/

mC4

रुपा सुनारलाई कोठा भाडामा नदिने घरबेटी पक्राउ - Mountain Media रुपा सुनारलाई कोठा भाडामा नदिने घरबेटी पक्राउ काठमाडौ । सञ्चारकर्मी रुपा सुनारलाई दलित भएकै कारढा कोठा भाडामा नदिने सरस्वति प्रधान रहेको बुझिएको छ । उनी बिरुद्ध रुपाले उजुरी दिएकी थिइन् । सुनार थर भएकै कारण तनहुँकी २४ वर्षीय रूपा सुनारलाई कोठा नदिइएको रुपाको दावी छ । उनी काठमाडौंको बबरमहलमा कोठा खोज्न गएकी थिइन् । त्यहाँ घरवेटी सरस्वति प्रधानलाई महानगरीय प्रहरी वृत्त सिंहदरबारले पक्राउ गरेको हो । यस कुराको पुष्टि महानगरीय प्रहरी परिसर काठमाडौंका प्रहरी उपरीक्षक रमेश बस्नेतले गरेका छन् । वृत्तका प्रमुख प्रहरी नायब उपरीक्षक डिएसपी हरिबहादुर सिंहका अनुसार प्रहरीले घरबेटीविरूद्ध गत शुक्रबार नै जिल्ला अदालतबाट पक्राउ अनुमति लिएको थियो । रूपाले पनि घरबेटी पक्राउ परेको जानकारी पाइसकेकी छिन् । भाडाको कुरा गरेपछि जातको कुरा आउँदा रूपाले घरबेटीलाई आफू कामीकी छोरी हुँ भनेकी थिइन् । त्यसपछि भने घरबेटीले कोठा नदिएकी हुन् । रूपा इमेज टेलिभिजनको उकाली ओराली कार्यक्रमकी प्रस्तोता हुन् ।

2021/07/29 18:35:40

https://moun10media.com/News/11491

mC4

पर्यटन विकासमा छुट्याएको ६३ लाखले मासुभात र रक्सी - Darpanpost » पत्र-पत्रिका » समाचार अंक: 14323 धरान । धरान उप–महानगरपालिकाले पर्यटन विकासमा छुट्याएको ठूलो रकम बजेट जनप्रतिनिधि र कर्मचारीले मदिरा सेवन र मासुभातमा स्वाहा बनाएका छन् । धरान उपमहानगरपालिकाको पर्यटन क्षेत्रको विकासमा खर्चनु पर्ने बजेट जनप्रतिनिधि र कर्मचारीको मिलेमतोमा दुरुपयोग गरेका हुन् । उनीहरुले ६३ लाख २५ हजार तीन सय ७० रुपैयाँ मदिरा र मासुभात शीर्षकमा स्वाहा पारेका छन् । उपमहानगरपालिकाले उक्त बजेटबाट पर्यटक प्रवद्धनको कुनै पनि काम भने गरेको छैन । यो समाचार आजको अन्नपूर्ण पोस्ट् दैनिकमा रत्नप्रसाद आचार्यले लेखेका छन् ।

2022/07/07 02:24:02

https://www.darpanpost.com/details/14323.html

mC4

भक्तपुरमा हाम्रो एकीकृत साकोसको आठौंं सेवा केन्द्र « Sahakari Nepal भक्तपुरमा हाम्रो एकीकृत साकोसको आठौंं सेवा केन्द्र प्रकाशित मिति : 31 October, 2021 10:35 am मुख्य कार्यालय रहेको हाम्रो एकीकृत बचत तथा ऋण सहकारी संस्था लि. को आठौंं सेवा केन्द्र भक्तपुरमा उद्घाटन भएको थियो । उक्त कार्यक्रमका प्रमुख अतिथि राष्ट्रिय सहकारी महासंघका सञ्चालक टेकप्रसाद चौलागाइले सेवा केन्द्रको उद्घाटन गर्नुभएको थियो भने कार्यक्रममा प्रमुख अतिथि चौलागाईं, विषेश अतिथि राष्ट्रिय युवा परिषद्का निवर्तमान कार्यकारी उपाध्यक्ष माधव ढुंगेल, जिल्ला सहकारी संघ लि. काठमाडौका उपाध्यक्ष खेमराज सुबेदी, सुर्यविनायक नगरपालिका–२ का वडा अध्यक्ष कमलनाथ आचार्य लगायतले शुभकामना मन्तव्य व्यक्त गर्नुभएको थियो । उद्घाटनका क्रममा संस्थाका अध्यक्ष परितोष पौडेलले संस्थाले सदस्यमुखी सेवा प्रदान गर्ने र संस्थामार्फत सदस्यहरुलाई सम्पूर्ण वित्तीय समाधान गर्ने सोच बनाएको जानकारी गराउनुभएको थियो । उक्त संस्थाका उपाध्यक्ष रामहादुर कट्वालले संस्थाको विगत र भावी रणनितिक योजनाबारे प्रकाश पार्दै कार्यक्रममा उपस्थित अतिथिहरुलाई स्वागत गर्नुभएको थियो भने संस्थाका कोषाध्यक्ष शरद वाग्लेले संस्थाको सेवा केन्द्रमार्फत ढुक्कसँग कारोबार गर्न सम्पूर्ण सदस्यहरुलाई अनुरोध गर्दै समुदायमा विविध प्रकृतिका सहकारीहरु सञ्चालनमा रहेको जानकारी गराउँदै विश्वासिलो र उत्कृष्ट सहकारीमा मात्रै बचत तथा ऋणको कारोबार गर्न सदस्यहरुलाई सचेत गराउनुभएको थियो । नेपाल बचत तथा ऋण केन्द्रीय सहकारी संघ लि. नेफ्स्कूनद्वारा प्रवर्धित साकोस गुणस्तर सुनिश्चितताको कार्यक्रम प्रोवेशनमा सहभागी हाम्रो एकीकृत साकोसले सम्पूर्ण वित्तीय समाधान सहित सदस्यहरुका लागि दीर्घकालिन सेवा तथा सुविधा ल्याएको र संस्थाको कारोबार बृद्धि गरी यस बर्ष करिब ६६ करोड पुँजी पुर्याउने लक्ष्य राखि सदस्यहरुलाई वित्तीय शिक्षा सहित भक्तपुर सेवाकेन्द्रमार्फत लघुवित्त कार्यक्रम सञ्चालन गरी उद्यमशिलता विकासमा जोड्ने योजना समेत अगाडि सारिएको कुरा कोषाध्यक्ष वाग्लेले सो कार्यक्रममा बताउनुभएको थियो ।

2022/05/25 06:48:35

https://sahakarinepal.com/archives/22632

mC4

चीनसँग अफ्रिकी देशको डर र नेपालका अपेक्षा २३ वर्षपछि चिनियाँ राष्ट्रपति नेपाल भ्रमणमा आउँदैछन् । दुई दिने चिनियाँ राष्ट्रपति सी जिनपिङको भ्रमणमा विभिन्न सम्झौताहरु हुँदैछन् । यही सन्दर्भमा अफ्रिकी देशहरुमा चीनको सक्रियताबाट पनि केही सिक्न सकिन्छ । पछिल्ला केही वर्ष हाम्रो छिमेकी देश चीनले विश्वभरका देशमा ऋण प्रवाहमा व्यापक बढोत्तरी गरेको छ । त्यस्तै देशहरुमध्ये हुन्, अफ्रिकी देशहरु पनि । अफ्रिकी देशहरुमा चीनको ऋण प्रवाहले व्यापक उत्साह छाएको छ तर केही विशेषज्ञले चाहिँ बढ्दो ऋण तथा चिनियाँ लगानीका कारण यो महादेशको भविष्यबारे चिन्ता व्यक्त गर्न थालेका छन् । एउटा उदाहरणका रुपमा लिन सकिन्छ युगान्डा । युगान्डाका मानिसहरुका लागि अहिले पनि एम्तेबे–कम्पाला एक्सप्रेस–वेको आकर्षण बढिरहेको छ । यो मार्ग खुलेको तीन महिनामात्र भएको छ । यो ५१ किलोमिटर लामो फोर लेन बाटो हो जसले युगान्डाको राजधानीलाई अन्तर्राष्ट्रिय विमानस्थलसँग जोड्छ । यसलाई चिनियाँ कम्पनीले ४७।६ करोड डलरमा बनाएको थियो । यो पूरै लगानी चिनियाँ बैंक एक्जिमले ऋणस्वरुप गरेको थियो । यो बाटो बन्नुभन्दा पहिले पूर्वी अफ्रिकी देश युगान्डाको राजधानीबाट एम्तेबे विमानस्थल जान २ घन्टा लाग्थ्यो । अत्यन्त धेरै जाम हुने यो बाटोमा हिँड्न कोही पनि चाहँदैनथ्यो । अब त यो बाटोमा त्यस्तै ४५ मिनेटमा गन्तव्य पुगिन्छ । युगान्डाले गत वर्षसम्ममा तीन अरब डलरको चिनियाँ ऋण लियो । र, अफ्रिकामा विनासर्त ऋण लिने चाहना निकै बढेको अर्थशास्त्री रामादान जिगुबीले बताएका छन् । पछिल्लो समय अफ्रिकी देशहरुमा चिनियाँ ऋण मात्र बढेको छैन, अफ्रिकामा काम गर्न चाहने चिनियाँ कम्पनीहरु पनि निकै बढेका छन् । विशेषतः अफ्रिकामा भौतिक पूर्वाधार निर्माण, रेल, रोड, हाइड्रोपावरका ड्याम, रंगशालाहरु बनाउन चिनियाँ निर्माण कम्पनीहरु त्यहाँ पुगेका छन् । त्यसैले विश्लेषकहरुले भनेका छन्– अफ्रिकी देश जुन हिसाबमा चिनियाँ ऋण लिइरहेका छन्, त्यो हेर्दा उनीहरुले यसलाई चुक्ता गर्न सफल होलान् भन्नेमा डर छ । चाड, इरिट्रिया, मोजाम्बिक, कंगो, दक्षिणी सुडान, इथियोपियालगायतका देशले अहिले चिनियाँ ऋण अत्यधि लिइरहेकाले ती देशको आर्थिक भविष्य समस्याग्रस्त हुनसक्ने विश्लेषकहरुले विश्लेषण गरेका हुन् । सन् २०१७ मा मात्र यी देशले ७६।५ अर्ब डलर परियोजनाका लागि चिनियाँ कम्पनीसँग हस्ताक्षर गरेको स्ट्यान्डर्ड बैंक अफ चाइनाका जर्मी स्टिभन्सले एउटा लेखमा लेखेका थिए । यी देशहरुमा भौतिक पूर्वाधारमा भएको चिनियाँ लगानीका कारण त्यहाँका अर्थशास्त्रीहरु किन पनि डराएका छन् भने यी देशको अर्थतन्त्रमा सुधार देखिन छाडेको निकै वर्ष भइसकेको छ । तर, यही क्षेत्रका केही व्यक्तिहरु भने यी देशमा चिनियाँ लगानीबाट डराउनु पर्ने कुनै कारण नभएको बताउँछन् । उनीहरुको एउटै तर्क छ– चीन अफ्रिकाको साथी हो, दुश्मन होइन । यस्तो किन पनि भने पछिल्लो समय चीनको लगानीले ती देशमा लगानी गरिरहेका अफ्रिकी विकास बैंक, युरोपेली युनियन, युरोपेली बैंक, विश्व बैंक तथा जी–८ देशहरु लगानीको हिसाबले निकै पछाडि परिसकेका छन् । तर, चीनले लगानी गर्दा गर्ने सम्झौतामा आफूलाई फाइदा हेर्ने भएकाले पनि यसले समस्या निम्त्याउन सक्ने अर्थशास्त्रीहरुको विश्लेषण छ । तर, यो सब भए पनि सबैभन्दा ठूलो चिन्ता जन्मिएको चाहिँ कतै चिनियाँ लगानीको बोझ निकै ठूलो हुने र यो बोझबाट यी देश कहिल्यै बाहिर आउन नसक्ने त होइनन् भन्ने हो ।

2020/12/02 21:47:28

https://farakdhar.com/story/19102/

mC4

प्रधानी ओली दिल्ली जाँदै, दिल्लीमा अ‍ोलीको के के छ कार्यक्रम ? | सहारा टाइम्स Home » Politics » प्रधानी ओली दिल्ली जाँदै, दिल्लीमा अ‍ोलीको के के छ कार्यक्रम ? प्रधानी ओली दिल्ली जाँदै, दिल्लीमा अ‍ोलीको के के छ कार्यक्रम ? काठमाडौ जेठ १६ गते । भारतीय प्रधानमन्त्री नरेन्द्र मोदीको शपथग्रहण समारोहमा सहभागी हुनका लागि प्रधानमन्त्री केपी शर्मा ओली दिल्ली जान लाग्नु भएको हो । ओली आज १ः३५ को नेपाल वायुसेवा निगमको नियमित उडानबाट दिल्ली पुग्नुहुन्छ । प्रधानमन्त्रीसँगै दिल्ली जाने नेपाली टोलीमा परराष्ट्र सचिव शंकरदास बैरागीसहित पन्ध्र जना उच्च अधिकारीहरू रहनु हुनेछ । प्रम ओली शुक्रबार ३ः४० को निगमकै नियमित उडानबाट स्वदेश फर्कने कार्यक्रम छ । ओली डिप्लोमेटिक इन्कलेभस्थित होटल ताज प्यालेसमा बस्नुहुनेछ । शपथग्रहणको भोलिपल्ट अर्थात् शुक्रबार हैदरावाद हाउसमा मोदी र ओलीबीच भेट हुने जनाइएको छ । अत्यन्त छोटो समय भएकाले द्विपक्षीय भेटमा कुनै मुद्दा विशेषमा भन्दा पनि द्विपक्षीय हित र सम्बन्धमा सामान्य छलफल हुने बताइएको छ । केपी ओलीले नरेन्द्र मोदीलाई नेपाल भ्रमणको लागि निम्तो दिने बताइएको छ । 'भारतीय प्रधानमन्त्रीलाई औपचारिक बधाई दिने र दुई मुलुकबीचको सम्बन्ध र दुईपक्षीय विषयमा सामान्य छलफल हुनेछ । भारतीय पक्षले पनि द्विपक्षीय मुद्दालाई नउठाउन बताइएको छ । र, नेपाललाई पनि त्यस विषयमा कुनै कुरा नराख्न सुझाव दिएको बताइएको छ । 'शिष्टाचार भेटमात्र हुनेछ । यो भेटले नेपाल र भारतको राजनीतिक तहमा कायम रहेको सम्बन्ध झन बलियो हुने बताइएको छ । शुक्रबारको भेटमा निम्तोको औपचारिकतामात्र पूरा गरिनेछ । त्यसो त छिमेकमा हुने राजनीतिक परिवर्तनपछि आउने राजनीतिक नेतृत्वलाई बधाई दिने क्रममा नेपाल भ्रमणको निम्तो गर्ने विगतदेखिको परम्परा हो । त्यसपछि भारतीय राष्ट्रपति रामनाथ कोविन्दसँग संक्षिप्त भेट हुनेछ । भारतले यसपटक मोदीको शपथग्रहणमा बहुपक्षीय प्राविधिक तथा आर्थिक सहयोगका लागि बंगालको खाडीको प्रयास (बिमस्टेक) का सदस्य राष्ट्रहरूलाई निम्तो दिएको छ । पाँच वर्षअघि मोदीको शपथग्रहणमा दक्षिण एसियाली क्षेत्रीय सहयोग संगठन (सार्क) का सदस्यहरूलाई निम्त्याइएको थियो । पाकिस्तानसँगको तिक्ततापूर्ण सम्बन्धका कारण मोदीले यसपटक पाकिस्तानी समकक्षी इमरान खानलाई निम्तो नदिएको बताइएको छ । मोदीको यो निर्णयलाई सार्कप्रति भारतको बढदो उपेक्षाका रूपमा पनि हेरिएको छ । समारोहमा किर्गिस्तानका राष्ट्रपति र मोरिससका प्रधानमन्त्रीलाई पनि निम्तो दिइएको छ । मोरिससका प्रधानमन्त्री आजै विहान काठमाडौ आइपुगेका छन् । पहिलोपटक प्रधानमन्त्री बनेलगत्तै नेपाल भ्रमणमा गएका बेला मोदीले निकै वाहवाही कमाए पनि त्यो लामो समय टिकेन । पहिलो कार्यकालमा नेपाल र भारतबीचको सम्बन्ध निकै उतारचढावपूर्ण रहेको थियो । संविधान निर्माणका बेला भारतले खुलेर असन्तुष्टि जनाएपछि नेपालमा मोदीप्रतिको धारणा एकाएक नकारात्मक बन्न पुगेको थियो । संविधानको विरोधमा मधेसकेन्द्रित दलले गरेको आन्दोलनमा अघोषित समर्थन जनाउँदै भारतले सीमा अवरोध गरेपछि नेपाल–भारत सम्बन्ध इतिहासकै सबैभन्दा नाजुक अवस्थामा पुगेको थियो । डेढ वर्षयता भएका उच्च राजनीतिक भ्रमण र दुवै देशका उच्च अधिकारीहरूबीचको बाक्लो संवाद र अन्तक्रियाले दुई देशबीच देखिएको अविश्वास घटदै देखिन्छ ।

2021/04/21 16:23:20

http://www.esaharatimes.com/2019/05/saharatimes_30.html

mC4

मेलम्ची आयोजनाको क्षतिको अध्ययन शुरु, सुधारका काम चाँडै थालिने Media for all across the globe राष्ट्रिय गौरवको मेलम्ची खानेपानी आयोजनालाई हालै बाढीले क्षति पु-याएपछि तत्काल मर्मतको सम्भावना नरहे पनि क्षतिको अध्ययन गरेर सुधारको योजना थालिएको छ। असार पहिलो साताको बाढीले के कति क्षति पु-यायो भन्ने अनुमान गर्न अहिले नै कठिन भए पनि प्राविधिक आयोजनामा पुगेर र ड्रोन क्यामरामार्फत अध्ययन गरी क्षतिको अनुमान गर्न थालिएको हो। धेरै संरचना नदीजन्य पदार्थले पुरिएको भए पनि कतिपय पदार्थ पुनः नदीले बगाएकाले क्षति बाहिर देखिन थालेको अध्ययनका क्रममा पाइएको छ। प्राविधिक टोलीले घटनास्थल पुगेर र मेलम्ची खानेपानी विकास समितिले ड्रोनमार्फत गरेको सर्वेक्षणमा केही संरचनामा क्षति पुगेको देखिएको छ। बाढीले ल्याएको ठूलो ढुङ्गा मुख्य बाँधको 'इनटेक'को भागमा ठोकिएको र त्यसले क्षति पु-याएको पाइएको छ। मेलम्ची खानेपानी विकास समितिका इञ्जिनीयरसहितको टोलीले यहाँ पुगेर यसको अध्ययन थालेको छ। यो अध्ययनबाट ठूलो ढुङ्गाले संरचनामा क्षति पु¥याएको देखिएका छ। 'हेडवर्क' को संरचना निरीक्षण गर्दा बाढी आउनासाथ मेलम्ची नदीले १० देखि २० मिटर नदीजन्य पदार्थ थुपारेर संरचना पुरेको पाइएको आयोजनाका प्रवक्ता राजेन्द्रप्रसाद पन्तले बताए। उनका अनुसार अहिले नदीले नै लेदो बगाएकाले त्यहाँका संरचना केही देखिएको छ। उनले भने,'निर्माणस्थलमा नदीले थुपारेको सबै नदीजन्य लेदोहरु उपकरण लगेर हटाएपछि सबै क्षति यकीन हुन्छ र हामीले थप काम गर्न सजिलो हुनेछ।' मेलम्ची नदीमा आएको बाढीका कारण मेलम्ची खानेपानी आयोजनामा क्षति पुगेको झण्डै एक महिनापछि इञ्जिनीयरद्वय शेखर खनाल र निरज गुप्ता, परामर्शदाता कम्पनी र निर्माण कम्पनीका प्रतिनिधिसँग निर्माणस्थल पुगेका थिए। केही सातादेखि 'हेडवर्क' पुग्न प्रयास गरिएकामा यस पटक सम्भव भएको हो। अहिलेसम्म हेर्दा सो आयाजनामा झण्डै रु एक अर्ब ८० करोडको क्षति भएको छ। अब त्यहाँ कति समयपछि काम गर्न सकिन्छ र कसलाई काम गराउने भन्ने निर्णय गर्न बाँकी रहेको प्रवक्ता पन्तले बताउनुभयो। यो काम कसरी गर्न सकिन्छ भन्ने छलफल भइरहेकोे छ। उनले भने,'तर सडक र पुल बनाउने काम पहिले हुनुपर्ने भएकाले कहिलेसम्म गर्न सकिन्छ भन्न सकिने अवस्था छैन।' पहिले निर्माणस्थलमा पुग्न सडक नै बन्नुपर्छ भने त्यसपछि मात्रै पुरिएका संरचना सफा गर्न सकिने समितिले जनाएको छ। अहिले धेरै नदीजन्य पदार्थ थुपारिएकामा त्यो सफा गर्ने काम कति समयमा सकिन्छ भनी छलफल भइरहेको छ। उनले भने,'अहिले त्यसको लेखाजोखा भइरहेकाले अन्तिम प्रतिवेदन एकदुई दिनमा आउनेछ।' आयोजनामा दुईपटक ड्रोनबाट सर्वेक्षण भइसकेको छ। पहिलोपटक बाढी आएको भोलिपल्ट असार २ गते समितिले र पछिल्लो पटक परामर्शदाता कम्पनीले सर्वेक्षण गरेको हो। सामान्यतया अरु आयोजनामा त्यसको पूर्व सर्वेक्षणमा ड्रोन क्यामराको प्रयोग हुँदै आएको छ। आयोजनामा तत्काल मान्छे जाने अवस्था नभएकाले र आयोजनाको क्षतिको विवरण जानकारी पाउन प्रविधिको प्रयोग गरिएको थियो। सो स्थानमा लामो समयसम्म नदीले धार कहिले दायाँ र कहिले बायाँ गरेर जोखिम भएकाले प्राविधिक पठाएर परीक्षण गरिएको थियो। पहिले समितिले ड्रोनलाई हेलिकप्टरबाट राखेर अपरेटरसहित निरीक्षण गरेको थियो। पछिल्लोपटक परामर्शदाताबाट अर्को चरणमा निरीक्षण भएको छ। उनले भने,'अहिले क्षतिको यकीन गरेर त्यसअनुसार योजना बनाउन खोजिएको हो।' आयोजनामा पुगेको क्षति र सडक तथा पुलमा पुगेको क्षतिको स्थलगत अवलोकनका लागि शनिबार प्रधानमन्त्री केपी शर्मा ओलीसँगै खानेपानी मन्त्रालय सम्हाल्दै आउनुभएका भौतिक पूर्वाधार तथा यातायातमन्त्री वसन्तकुमार नेम्वाङ सो स्थानमा पुगेका थिए। उनीहरुसँगै मन्त्रालय, विभाग, समितिका प्रतिनिधि पुगेर स्थलगत अध्ययन भएको थियो। वर्षा सकिएपछि तत्काल अस्थायी वा स्थायी सडक र पुल सकेसम्म चाँडो निर्माण गरेर निर्माणस्थल पुगेमा आयोजनाको पुनःनिर्माण शुरु गर्न सकिनेछ। अस्थायी संरचना बनाउँदा आयोजनामा आवश्यक उपकरण लैजान सकिने उनले बताए। सडक विभागले विशेष महत्वका साथ स्थायी संरचना नै बनाउन चाहेमा आयोजना र स्थानीयवासी दुवैलाई सजिलो हुनेछ। सडक तत्काल खुलाउने विषयमा स्थानीय सरकारको समेत सहयोग आवश्यक रहेको उनले बताए। उनले भने, 'उनीहरुसँग भएका डोजर र तारजालीलगायत प्रयोग गर्न सकिनेछ।' अहिले नदीमा बाढी आउनसक्ने र यसले दायाँबायाँ धार बदल्न सक्ने देखिएको छ। वर्षा कम भएपछि आयोजना पुनःनिर्माण काम शुरु गर्न सकिन्छ। सामान्यतया भदौ महिनासम्म वर्षा हुने भएकाले त्यसपछि काम शुरु गर्न सकिने समितिले जनाएको छ। अहिले तत्काल स्थायीरुपमा सडक निर्माण गर्न नसकिने भए खोलाबाट सडकको ट्र्याक राखेर भए पनि हेडवर्कसम्म पुग्न सकिन्छ। उनले भने,'असोजसम्ममा हेडवर्कमा पुग्न सकेमा के कति काम छन् त्यसको लेखाजोखा गरेर त्यसपछि काम शुरु हुन्छ।' अझै पनि कहिलेसम्ममा उपकरण लिएर निर्माणस्थल पुग्ने भनी टुङ्गो नभएको प्रवक्ता पन्तले बताउनुभयो। उहाँका अनुसार बाढी पहिरोका कारण अहिले भर्खर खोलामा गएर काम शुरु गर्ने अवस्था छैन। अहिले सडक बनाउँदा नदीले बगाउने हुँदा अस्थायी बाटो बनाउन पनि वर्षा सकिनुपर्ने बाध्यता रहेको उनले बताए। कम्तीमा असोजमा काम शुरु गर्न सकिन्छ। निर्माणस्थलसम्म पुग्ने करिब सात किमी सडक बगाएको छ। उहाँका अनुसार खोलाबाट ढुङ्गा हालेर पनि ट्र्याक बनाएर उपकरण लैजान सकियो भने हेडवर्क सफा गर्ने काम शुरु हुनेछ। हेडवर्कमा क्षति कम भएमा र सुरुङ सफा गरे पुग्ने अवस्थामा काठमाडौँमा पुनः पानी ल्याउन लामो समय नलाग्ने अनुमान गरिएको छ। 'हेडवर्क' भन्दा माथिल्लो भागमा रहेको 'कफर ड्याम' लाई अस्थायीरूपमा निर्माण गरेर पानी सञ्चालन गर्न सकिने अनुमान गरिएको प्रवक्ता पन्तले बताए। 'कफर ड्याम' नभई डाइभर्सन नसकिने तर अहिले त्यो हेर्दा त्यो पूरै भत्किएको देखिएको छ। तराईमा नदीमा काम गर्दा बोरामा बालुवा राखेर पनि अस्थायीरूपमा 'कफर ड्याम' बनाउने गरिए पनि पहाडमा बाढीको जोखिम भएकाले ध्यान दिनुपर्ने हुन्छ। अस्थायीरूपमा बोरामा ढुङ्गा राखेर बनाउँदा बगाउन सक्ने भए पनि पुनः त्यसलाई बनाउन सकिन्छ। उनले भने,'जोखिम अनुमान गरेर र खोलामा बाढी आउँदैन भन्ने भएपछि वर्षा पछि गर्न सकिन्छ।' हेलम्बु र मेलम्ची क्षेत्रमा बाढी आएको दिनदेखि नै समितिले सुरुङको निरीक्षण शुरु गरेको थियो। त्यसले गर्दा सुरुङमा धेरै क्षति हुन पाएको छैन। त्यसको निरीक्षण भने अघि नबढेको प्रवक्ता पन्तले बताए। सुन्दरीजल, सिन्धु, ग्यालथुम हुँदै अम्बाथानबाट 'डिवाटरिङ' गरेर खण्डखण्डमा हेर्नुपर्ने उहाँले बताए। अहिले पहिरोले गर्दा अम्बाथान 'अडिट' को मुखबाट टालिएको छ। त्यसलाई खोलेर त्यो खण्डको पानी निकाल्न सकियो भने सुन्दरीजल सिन्धु ग्यालथुमबाट हेरेर सुधार गर्न सकिने उनले बताए। नदीमा बाढी कम भएर पानी सफा भएपछि वैकल्पिक माध्यमबाट पानी पुनःकाठमाडौँ ल्याउन सकिन्छ। पानी पुनःसुन्दरीजल ल्याउन 'हेडवर्क डाइभर्सन' सुरुङ सफा हुनुपर्छ। 'कफर ड्याम' को विकल्प भए पनि त्यहाँसम्म पुग्न कठिन दखिएको छ। उनले भने,'हेडवर्कको संरचनाको दायाँबाट जान सकिँदैन त्यहाँ संरचना बनेका छन्, बायाँतर्फ पहिरो छिचोल्दै डोजर लगेर कफर ड्याम बनाउन सकिन्छ।' अहिले पनि 'हेडवर्क' को संरचना पुरिएको अवस्थामा रहेकाले ठ्याक्कै यति क्षति भयो भन्न सकिने अवस्था नभएको समितिका प्रमुख रामकुमार श्रेष्ठले बताए। अहिले हेर्दा डाइभर्सन टनेल र अम्बाथानको अडिट पोर्टलको टनेलमा लेदो जमेको उनले बताए। अम्बाथानमा निर्माण कम्पनीको र मेलम्ची पुलबजारस्थित समितिको क्याम्पमा क्षति पुगेको छ। त्यसको निर्माण र पुनःस्थापना पहिले गर्नुपर्ने उनले बताए। उनले भने,'पहुँचमार्गका लागि दुईदेखि तीन बेलिब्रिज हुँदा आमनागरिक र आयोजना दुवैलाई माथिसम्म जान सजिलो हुन्छ।' भौतिक पूर्वाधार तथा यातायात मन्त्रालयले बेलिब्रिज प्रदान गर्ने भने पनि आइनसकेको प्रमुख श्रेष्ठले बताए। पहुँचमार्ग बनेपछि मात्रै आयोजनाको निर्माणस्थलसम्म पुग्न सकिने उनले बताए। सुरुङ खाली गराएर परीक्षण गर्ने काम निरन्तर हुनेछ। उनका अनुसार अहिले अम्बाथानको पोर्टलबाट पानी बाहिर पठाउन सकिएको छैन। त्यो पठाएपछि निरीक्षण सम्पन्न हुन्छ र त्यसपछि मात्रै क्षति भएका ड्याम र वैकल्पिक 'डाइभर्सन टनेल' सफा गरिनेछ। उनले भने,'त्यो सबै काम भएपछि मात्रै पुनःकाठमाडौँमा पानी ल्याउन सकिनेछ।' राज्यका सबै संयन्त्र परिचालन भएमा कम्तीमा माघभित्र पानी सुरुङभित्र पठाउन सकिन्छ भनेर कार्यतालिका बनाइएको प्रमुख श्रेष्ठले बताए। आयोजनामा अल्पकालीन र दीर्घकालीन गरी दुवै किसिमका काम गर्न आवश्यक देखिएको छ। पहुँचमार्ग निर्माण र क्षति भएका संरचनाको निर्माणको काम सबैभन्दा पहिले गर्न आवश्यक छ। दीर्घकालीनरूपमा लाङटाङ क्षेत्रको एकीकृत जलाधार संरक्षण गर्नुपर्ने छ। स्थानीयवासी र आयोजना दुवैका लागि विपद्को पहिले नै सूचना दिने उपकरण जडान गर्न आवश्यक छ। उनले भने,'स्थानीयवासीका लागि एकीकृत बस्ती विकासका लागि छुट्टै परियोजना आवश्यक छ भन्ने माग गरिएको छ।' निर्माण शुरु भएको दुई दशकपछि सम्पन्न सो आयोजनाको पानी गत फागुनमा परीक्षणका लागि सुरुङमा पठाइएको थियो। त्यसअघि गत वर्ष असारमा सुरुङको परीक्षण गरिएको भए पनि गेट निस्कँदा भएको दुर्घटनामा दुई जनाको मृत्यु भएको थियो। पछिल्लो पटक काठमाडौँ उपत्यकाका धेरै स्थानमा मेलम्चीको पानी वितरण शुरु भएको थियो। कार्यतालिकाका आधारमा असार १ गतेदेखि सुरुङको निरीक्षण थालिएको थियो। तीन महिनामा निरीक्षण सकेर असोजदेखि पुनः पानी सुन्दरीजल झारिने लक्ष्य लिइएको भए पनि अहिले भएको प्राकृतिक विपत्तिले अब काठमाडौँमा मेलम्चीको पानी कहिले झर्छ भन्न सकिने अवस्था भने छैन। रासस

2022/01/22 21:50:14

https://breaknlinks.com/nepali/news/35156835

mC4

म्यानमार सैन्य 'कु' प्रकरण ः राष्ट्रसंघ सुरक्षा परिषदको 'आपतकालीन' बैठक बस्दै - Synergyfm २३ फाल्गुण २०७७, आइतवार | Mar 07, 2021 | 14:05:35 म्यानमार सैन्य 'कु' प्रकरण ः राष्ट्रसंघ सुरक्षा परिषदको 'आपतकालीन' बैठक बस्दै By synergyfm on February 2, 2021 अन्तर्राष्ट्रिय म्यानमारमा भएको सैन्य 'कु' पछि संयुक्त राष्ट्रसंघ सुरक्षा परिषद्को 'आपतकालीन' बैठक डाकिएको छ । आज बस्ने बैठकमा सैन्य कु पछिको म्यानमारको अवस्थाबारे छलफल गरी आवश्यक निर्णय लिने तयारी गरिएको बीबीसीले जनाएको छ । म्यानमारमा भएको पछिल्लो राजनीतिक घटनाक्रमलाई मध्यनजर गरेर सो विषय छलफलको पहिलो प्राथमिकतामा ल्याउनु सुरक्षा परिषदका सदस्यहरु सहमत भएको संयुक्त राष्ट्रसंघमा बेलायती राजदूत बारबरा वूडवार्डले बताएकी छन् । अमेरिकी राष्ट्रपति जो बाइडनले म्यान्मारको सेनाले नेत्री आङ सान सुकीसहित अन्य नेताहरूलाई गिरफ्तार गरेकोमा आपत्ति जनाउँदै त्यहाँको सेनाविरूद्ध आवश्यक कदम चालिने चेतावनी दिएको छ । बाइडनले म्यान्मारको सेनालाई तत्काल सत्ता छोड्न भनेका छन् । अन्यथा अमेरिकाले 'उचित कदम' चाल्ने चेतावनी दिएका छन् । बाइडेनले म्यानमारमाथि फेरि प्रतिबन्ध लगाउने चेतावनी पनि दिएका छन् । उनले प्रजातान्त्रिक गतिविधिमाथिका प्रहार तत्काल नरोके यसअघि लगाइएका प्रतिबन्ध दोहो¥याउने चेतावनी दिएका हुन् । उनले सैनिक 'कु' को विरोध गर्न र नेतृ सुकीसहित हिरासतमा रहेका नेताहरूको रिहाइका लागि दबाब दिन अन्तर्राष्ट्रिय समुदायलाई आग्रह पनि गरेका छन् ।

2021/03/07 08:20:37

http://synergyfm.com.np/2021/02/83243/

mC4

सिद्धार्थ माविको वार्षिकोत्सव | eAdarsha.com सिद्धार्थ माविको वार्षिकोत्सव पोखरा, २३ माघ । स्याङ्जा फेदीखोला–२ स्थित सिद्धार्थ माध्यमिक विद्यालय फेदीखोलाको ४४ औं वार्षिकोत्सव समारोह मंगलबार सम्पन्न भएको छ। फेदीखोला गाउँपालिकाका प्रमुख घनश्याम सुवेदीले कार्यक्रम उद्घाटन गर्दै विद्यालयले शैक्षिक गुणस्तरमा कुनै पनि सम्झौता नगरी शिक्षा प्रदान गर्न सुझाव दिए । गाउँपालिका उपाध्यक्ष देवी थापाले शैक्षिक वातावरण, शिक्षक, अभिभावक र विद्यार्थी एक अर्काका परिपूरक भएको भन्दै अभिभावकले पनि विद्यार्थीको पढाइ तथा विद्यालयबारे समय–समयमा जानकारी लिनुपर्ने बताइन्। कार्यक्रममा वडाध्यक्ष हिमालयजंग बानियाँ, सिद्धार्थ माविका स्रोतव्यक्ति लक्ष्मण शर्मा पनेरु, पूर्व शिक्षक दिवाकर सुवेदी लगायत बोलेका थिए। विद्यालय व्यवस्थापन समिति अध्यक्ष चित्रबहादुर केसीको अध्यक्षतामा भएको कार्यक्रममा विद्यालयका प्रअ मनोजकुमार शर्माले शैक्षिक प्रतिवेदन, लेखापाल दीपक पौडेलले आर्थिक प्रतिवेदन पेश गरेका थिए। कार्यक्रम सञ्चालन शिक्षक शोभाकान्त शर्मा, लिलाप्रसाद पराजुली र समीक्षा पौडेलले संयुक्त गरेका थिए । यस्तै, शैक्षिक तथा अतिरिक्त क्रियाकलापमा उत्कृष्ट विद्यार्थीलाई पुरस्कृत गरिनुका साथै विद्यार्थीले सांस्कृतिक कार्यक्रम प्रस्तुत गरेका थिए। स्याङ्जा, २३ माघ। पुतलीबजार नगरपालिकाको चौथो नगरसभा बुधवार सम्पन्न भएको छ। नगरसभामा बोल्दै नगरप्रमुख सीमा क्षेत्रीले चालु आर्थिक वर्ष २०७५/०७६ का लागि नगरसभाबाट पारित नीति तथा कार्यक्रमबारे जानकारी गराइन्। नगरप्रमुख क्षेत्रीले पुतलीबजार नगरबासीको रोजगारी एवं विकासको आधार बनाउने नीति अनुरुप नगरलाई सुन्तला एवं उज्यालो शहरका रुपमा विकास गर्न आवश्यक कार्यक्रम संचालनगर्ने, युवालाई तालिम, शीतभण्डार निर्माणमा तीव्रता, विभिन्न धार्मिक एवं ऐतिहासिक, पर्यटकीय क्षेत्रको विकास, प्याराग्लाइडिङको गन्तब्य, नागडाँडामा श्रवणकुमारको मूर्ति स्थापनालाई प्रमुख प्राथमिकतामा राखेको बताइन् । उनले व्यवस्थित ढल निकास एवं सबैलाई खानेपानीको पहुँच, बसपार्कको स्तरोन्नति, आँधीखोला करिडोर निर्माण, सबै वडामा बिजुली एवं इन्टरनेटको पहुच, फोहोरमैलाको उचित व्यवस्थापन, पुतलीबजार नगरपालिका ४ मा भ्यू… पोखराको पर्यटन विकासबारे सिलगुडीमा अन्तर्क्रिया पोखरा, २३ माघ। भारतको सिलगुडीमा मंगलबारदेखि शुरु बङ्गाल ट्राभल मार्टमा पोखराको पर्यटनबारे छलफल भएको छ। पोखरा पर्यटन परिषद्को आयोजना एवं नेपाल पर्यटन बोर्डको प्रवद्र्धनमा भारतीय उत्तरपूर्वी ६ वटा राज्यका पर्यटन व्यवसाय सञ्चालन गर्ने व्यवसायीको छाता संगठन इस्टर्न हिमालय ट्राभल एण्ड टुर अपरेटर एशोसिएसन आयोजनामा सञ्चालित मार्टमा सहभागी बन्न पोखरेली पर्यटन व्यवसायीको समूह मंगलबार सिलगुडी आइपुगेको हो। मार्टको उद्घाटन समारोहमा नेपाल, भारत, बंगलादेश र भुटानबाट सहभागी पर्यटन सम्बद्ध संस्थाका प्रतिनिधिले क्षेत्रीय अवधारणका साथ यी क्षेत्र समेटर पर्यटकीय विकास गर्नुपनेर्मा जोड दिए।…

2019/02/19 08:49:05

https://www.eadarsha.com/%E0%A4%B8%E0%A4%BF%E0%A4%A6%E0%A5%8D%E0%A4%A7%E0%A4%BE%E0%A4%B0%E0%A5%8D%E0%A4%A5-%E0%A4%AE%E0%A4%BE%E0%A4%B5%E0%A4%BF%E0%A4%95%E0%A5%8B-%E0%A4%B5%E0%A4%BE%E0%A4%B0%E0%A5%8D%E0%A4%B7%E0%A4%BF%E0%A4%95/

mC4